text:
पूर्वमध्य रेलवे
पूर्वमध्य रेलवे भारतीय रेलक एकटा इकाई छी। एकरा लघुरूपमे पूमरे कहल जाइत अछि। एकर स्थापना १ अक्टुबर, २००२ में बेल छेल। एकर मुख्यालय हाजीपुर में स्थित अछि।
दक्षिण पश्चिम रेलवे
दक्षिण पश्चिम रेलवे भारतीय रेलक एकटा इकाई छी। एकरा लघुरूपमे दपरे कहल जाइत अछि। एकर स्थापना १ अप्रैल२००३ में बेल छेल। एकर मुख्यालय हुबली में स्थित अछि।
कढ़ी
कढ़ी वा करही एक भारतीय व्यञ्जन छी । ई एक मोट ग्रेभी छी जाहिमे मटर दालि आ तरकारीक मिश्रण होइत अछि । ई पुरे भारत आ नेपालक पूर्वी क्षेत्रमे लोकप्रिय व्यञ्जन छी । ई रोटी या भात संगे खायल जाइत अछि । भारतक बिहार राज्यमे एकर लोकप्रियता सभसँ अधिक अछि ।
१९४६ बिहार दङ्गा
१९४६ बिहार दङ्गा २४ अक्टुबर सँ ११ नवम्बर १९४६ धरि भारतक बिहार राज्यमे घटल छल। ई एक साम्प्रदायिक दङ्गा छल जहिमे हिन्दू भीड मुस्लिम परिवारसभकेँ निशाना बनेनाए छल। ई दङ्गा कलकत्ता दङ्गा प्रकरण सँ सम्बन्धित छल तँ ओहि साल नोयाखाली दङ्गाकेँ सेहो सुरुवात ...
ओलम्पिक खेल
ओलम्पिक खेल वर्तमानक प्रतियोगितासभमे अग्रणी खेल प्रतियोगिता छी जहिमे हजारोक सङ्ख्यामे एथेलिट बहुतेक प्रकारक खेलसभमे भाग लैत अछि । ओलम्पिकक शीतकालीन आ ग्रीष्मकालीन प्रतियोगितासभमे २०० सँ बेसी देश प्रतिभागीक रूपमे शामिल होएत अछि । ओलम्पिक खेल प्रत् ...
अन्तर्राष्ट्रिय ओलम्पिक समिति
अन्तर्राष्ट्रिय ओलम्पिक समिति ; फ्रान्सेली: Comité international olympique) एक अन्तर्राष्ट्रिय समिति छी जाकार मुख्यालय स्विजरल्यान्डक लाजेनमे अवस्थित अछि । एकर स्थापना पियरे डे कोबेर्टिनद्वारा २३ जुन १८९४ कऽ कएल गेछल तथा युनानी व्यापारी देमित्रिस ...
म्याराथन
म्याराथन लम्बा दूरीक दौड़ प्रतियोगिता छी जकर आधिकारिक दूरी ४२.१९५ किलोमिटर अछि । ई दौड़ प्रतियोगिता सड़क दौड़क तौपर दौड़ल जाएत अछि । ई दौड़ यूनानी सैनिक सन्देशवाहक फेडिप्पिडेसद्वारा म्याराथनक युद्धक विजयी खबर एथेन्स धरि दौड़ लगाए पहुँचाबैक यादमे ...
सातखीरा जिला
सातखीरा बङ्गलादेशक दक्षिण-पश्चिम भागमे रहल एक जिला छी । ई जिला खुल्ना विभागमे अवस्थित अछि । ई जिला भारतक पश्चिम बङ्गाल राज्यसँग सिमान जोडिएल अछि ।ई जिला बेतना नदिक किनारमा अवस्थित अछि ।
जशोर जिला
जशोर जिलाक उत्पत्तिक सन्दर्भमे दुई सिद्धान्तसभ रहल अछि । जशोर शव्दक अर्थ फरासी भाषासँ उत्पत्ति भेछल जकर अर्थ नदीक पुल होएत अछि। बङ्गलादेश जहिना बहुत नदि भेल देशमे जशोर जिलामे बहुत नदीसभ एक अापसमे जोडिएल अछि आ बहुत नदीक पुलसभ रहल अछि । एक परम्पराग ...
कुष्टिया जिला
कुष्टिया जिला बङ्गलादेशक खल्ना विभागमे रहल एक जिला छी । भारतक विभाजन पछा कुष्टिया एक अलग जिलाक रूपमे अस्तित्व अाएल छल । ओतसँ पहिला कुष्टिया ब्रिटिश भारतक बङ्गाल प्रान्तक अधीनमे रहल नैडिया जिलाएक भाग छल । कुष्टिया बहुत विश्व प्रसिद्ध व्यक्तिसभक प् ...
२०१८ फिफा विश्वकप समूह ज
२०१८ फिफा विश्वकपक समूह ज अन्तर्गतका खेलसभ सन् २०१८ जुन १७ सँ जुन २७ धरि सञ्चालन भेछल । ई समूहमे पोल्याण्ड, सेनेगल, कोलम्बिया आ जापान रहल छल । ई समूहक उत्कृष्ट २ टिम कोलम्बिया अ जापान, राउन्ड अफ १६ कऽ लेल चयन भेछल ।
२०१८ फिफा विश्वकप समूह च
२०१८ फिफा विश्वकपक समूह च अन्तर्गतक खेलसभ सन् २०१८ जुन १७ सँ जुन २७ धरी सञ्चालन भेछल । ई समूहमे जर्मनी, मेक्सिको, स्वीडेन तथा दक्षिण कोरिया रहल छल । ई समूहक उत्कृष्ट २ टिम स्वीडेन आ मेक्सिको, राउन्ड अफ १६ कऽ लेल चयन भेछल ।
२०१८ फिफा विश्वकप समूह क
२०१८ फिफा विश्वकपक समूह क अन्तर्गतक खेलसभ सन् २०१८ जुन १४ सँ जुन २५ धरि सञ्चालन कएल जाएत । ई समूहमे रसिया, साउदी अरब, इजिप्ट तथा उरुग्वे रहल अछि । ई समूहक उत्कृष्ट २ टिम राउन्ड अफ १६ कऽ लेल चुनल जाएत ।
शिबानी दान्डेकर
शिबानी दान्डेकर एक भारतीय गायिका, अभिनेत्री, प्रस्तोता आ मोडल छी । ओ अपन करियरक सुरुवात एक अमेरिकी टेलिभिजन मार्फत प्रस्तोताक रूपमे कएल छल । ओ भारत एलाके बाद विभिन्न किसिमक टेलिभिजनमे प्रस्तोताक रूपमे कार्य करि चुकल अछि ।
मेनारा टेलिकम
मेनारा टेलिकम एक गगनचुम्बी इमारत छी। इमारत आधिकारिक रुपसँ मलेशियाक चौथा प्रधानमन्त्री तुन डा. महाथिर मोहम्मदद्वारा ११ फरवरी २००३मे खोलल गेल छल। कम्प्लेक्समे एकटा थियेटर सेहो अछि, जाहिमे २,५०० दर्शक बैस सकैत अछि आ एकटा बडका प्रार्थना हल सुरौ आ खेल ...
शेख हसिना
शेख हसिना वाजिद बंगलादेशक वर्तमान प्रधानमन्त्री छी जे सन् २००९ सँ पदपर बहाल अछि । ई पद सँ पहिने ओ सन् १९९६ सँ सन् २००१ धरि प्रधानमन्त्री रहि चुकल छल । ओ सन् १९८१ सँ बंगलादेशी आवामी लिगके अध्यक्षता सम्भालने छल । हसिनाके सन् २०१६ मे फोर्ब्सद्वारा व ...
टोनी ब्लेयर
Tony Blairs post-Downing Street official website Tony Blair Faith Foundation इन्टरनेट चलचित्र भण्डारणमे Tony Blair The Blair Years - Timeline at BBC News Appearances on C-SPAN Hansard – Prime Ministers Question Time, २७ June २००७ – Official trans ...
चलचित्र
चलचित्र, सिनेमा वा फिल्म एक प्रकारक सञ्चार माध्यम छी जहि में चलैवाला चित्आर आवाजक प्रयोग करि कथाके प्रस्तुत केल जाएत अछि । संसारभरिक लोगसभ मनोरञ्जनक लेल चलचित्र देखैत अछि । प्राय चलचित्रसभ एना बनाएल जाएत अछि कि बड्का पर्दा भेल सिनेमाघर वा चलचित्र ...
बाजीराव प्रथम
पेशवा बाजीराव प्रथम महान सेनानायक छलाह। ओ १७२० सँ १७४० धरि मराठा साम्राज्यके चारिम छत्रपति शाहूजी महाराजक पेशवा रहल छल। हिन्का बाजीराव बल्लाल या थोरले बाजीरावक नाम सँ सेहो जानल जाइत अछि। ओ अपन कुशल नेतृत्व एवं रणकौशलक बल पर मराठा साम्राज्यक विस्त ...
ग्वालियर
ग्वालियर भारतक राज्य मध्य प्रदेशक ऐतिहासिक आ प्रमुख शहर छी । भौगोलिक दृष्टिसँ ग्वालियर मध्य प्रदेश राज्यक उत्तरमे अवस्थित अछि । ई शहर भारतक राजधानी शहर नयाँ दिल्लीक ३१९ किलोमिटर दक्षिणमे रहल अछि । ई शहर आ एकर किला उत्तर भारतक प्राचीन शहरसभक केन्द ...
गिद्धेप्रेस
गिद्धे छापाखाना अर्थात् गिद्धे प्रेस नेपालक पहिल छापाखाना अछी। ई प्रेस प्रधानमन्त्री जंगबहादुर राणा अपन एक वर्षक बेलायत भ्रमणवाद नेपाल आवैत काल वि.सं १९०८ मे अपन साथमे लावने छल ।तत्कालीन बेलायतकऽ महारानी भिक्टोरिया उपहारस्वरूप देएल ई प्रेसके ओ था ...
जापान
जापान पूर्वी एसियामे अवस्थित टापुसभ सँ बनल एक देश छी । ई चीन, दक्षिण कोरिया आर रसियाके पूर्वमे प्रशान्त महासागरमे अवस्थित अछि । एकरा सूर्योदयक देश क नाम सँ सेहो जानल जाइत अछि । जापानके राजधानी ई देशके सब सँ नमहर सहर टोक्यो छी ।
जैन मन्दिर, कमलपोखरी
काठमाडौंक कमलपोखरीमे स्थित जैन मन्दिर बि.स. २०४८ साल साउन ४ गतेक दिन मे स्थापित भेल अछी। इ मन्दिरक पुरा नाम महाबिर जैन निकेतन छि माने ई मन्दिरक उद्घाटन भुत पुर्व प्रधानमन्त्री गिरिजा प्रसाद कोईराला केने छथि। ई मन्दिर जैन ट्रस्ट द्वारा निर्माण कएल ...
तमिलनाडु
तमिलनाडु भारतक एकत दक्षिणी राज्य छी । तमिलनाडुक राजधानी चेन्नई छी । तमिल नाडुका अन्य महत्त्वपूर्ण नगर मदुरै, त्रिचि, कोयम्बतूर, सलेम, तिरूनेलवेली अछि । एकर नजिकक राज्य आन्ध्र प्रदेश, कर्नाटक आर केरल छी। तमिल नाडुमा बोल जयेवाला प्रमुख भाषा तमिल छी ...
काजिरङ्गा राष्ट्रिय निकुञ्ज
"यूनेस्को सूचीमा काजिरङ्गा विश्व संरक्षण मनिटरिङ केन्द्र काजिरङ्गा शताब्दी १९०५-२००५ पर्यावरण एवं वन विभाग असम - काजिरङ्गा
बारपेटा जिला
बारपेटा जिला भारतक असम राज्यक एक प्रशासनिक जिला छि। जिलाक मुख्यालय बारपेटामे स्थित छि। जिला ३२४५वर्ग किमी मे छि। २००१ क जनगणनाक रूप मे १६४२४२० के आबादी छि।
पापोन
अंगराग महंत, जेकरा मुख्यत: उनकर उपनाम पापोन के नाम से जानल जाइत अछि, भारत के राज्य असम से आवै वाला एक गायक, संगीतकार आ रिकार्ड निर्माता छी। एनडीटीवी गुड टाइम्स के साथ भेल एक साक्षातकार मे पापोन कहने छल कि ओ दुनिया भर क यात्रा करैल आ दुनिया के विभ ...
दारांग जिला
दरङ् भारतक असम राज्यमे उत्तर-पश्चिमी क्षेत्रक प्रसिद्ध जिला छी, जेकर मुख्यालय मङ्गलदोईमे अछि। इ जिलाके उत्तरमे भूटान आ दफला पहाड़िसभ आर दक्षिणमे ब्रह्मपुत्र नदी अछि, जेकर अही ठामक व्यापार होइत अछि। नदी द्वारा निर्मित क्षेत्र होबsके कारण धान, राई, ...
खासी लोक
खासी एक जनजाति छी, जे भारत कऽ मेघालय, असम तथा बांग्लादेशक कुछ भू-भागमे बसोबास करैत आएल अछि । खासी भाषीसभ पहाडमे बसोबास करैवाला एक जनजाती छथि । एहिसभक चमड़ाक रङ्ग कारी आ मिश्रित पियर, नाक थेपचल आ मुख चौड़ा होएत अछि । ई सभ हुस्टपुस्ट तथा स्वभावत: प ...
भुत जोलोकिया
भुत जोलोकिया, घोस्ट पिपर, घोस्ट चिली, यु-मोरोक, रेड नागा, नागा जोलोकिया आ विह जोलोकिया क नाम सँ सेहो जानल जाइत अछि । ई बंगलादेशक नागा मोरिच सँ बहुतेक नजदिकक सम्बन्ध राखैत अछि आ ई एकदलीय हाइब्रिड मर्चाई छी जे भारतक राज्य अरुणाचल प्रदेश, असम, नागाल ...
कलकत्ता विश्वविद्यालय
कलकत्ता विश्वविद्यालय एक सार्वजनिक राज्य विश्वविद्यालय छी जे कोलकाता, पश्चिम बङ्गाल, भारत मे अवस्थित अछि आ १८५७ जनवरी २४ मे एकर स्थापना भेल अछि।
हावड़ा
हावडा भारतक पश्चिम बङ्गाल राज्यक एक औद्योगिक शहर छी। ई नगर पश्चिम बङ्गालक दोसर सभ सँ पैग शहर आ हावड़ा जिला आ हावड सदरक मुख्यालय छी। हुगली नदी कऽ दाहिना तट पर अवस्थित ई शहर कलकत्ता सँ जोड़ऽ वाला शहरक रूपमे जानल जाएत अछि जे कोनो जमानामे भारतक अङ्ग् ...
सुन्दरवन राष्ट्रिय निकुञ्ज
सुन्दरवन राष्ट्रिय निकुञ्ज भारतक पश्चिम बङ्गाल राज्यक दक्षिणी भागमे गङ्गा नदीक सुन्दरवन डेल्टा क्षेत्रमे स्थित एक राष्ट्रिय निकुञ्ज, बाघ संरक्षित क्षेत्र आ बायोस्फेयर संरक्षण क्षेत्र छी । ई क्षेत्र म्यानग्रोभक घणा जङ्गलसभ सँ घेरल अछि आ रोयल बङ्गा ...
बङ्गाली लोक
बङ्गाली, बङ्गाली लोक, बङ्गाली मनु आ बङ्गालीसभ, कऽ रूपमे सेहो जानल जाएत अछि एक हिन्द-आर्यन जाति समूह आ दक्षिण एसियाक बङ्गाल क्षेत्रक लोक समुदाय छी ।वर्तमान समयमे बङ्गाल क्षेत्र अखन बंगलादेश आ भारतक राज्य पश्चिम बङ्गाल, त्रिपुरा आ असममे विभाजित अछि ...
मुगलई पराठा
मुगलई पराठा एक प्रसिद्ध बाट भोजन छी जे भारतक पश्चिम बङ्गाल राज्यक कोलकाता आ अगलबगलक क्षेत्र आ बंगलादेशमे लोकप्रिय अछि । ई एक नरम पकायल रोटी छी जाहिमे कीमा, अण्डा, प्याज आ मर्चाई प्रयोग कएल जाइत अछि ।
नारियल
नारियल एक बहुवर्षी आ एकबीजपत्री गाछ छी। एकर गाछ लम्बा तथा शाखा रहित होएत अछी। मुख्य गाछके ऊपरी सिरे पर लम्बा पत्तिसभक मुकुट होएत अछी। ई वृक्ष समुद्रक किनार या नमकीन जगह पर पावल जाएत अछी। एकर फल हिन्दुसभके धार्मिक अनुष्ठानसभमे प्रयुक्त होएत अछी। ब ...
कोलकाता
कोलकाता / k oʊ l ˈ k ɑː t ɑː, पहिने कलकत्ता / k æ l ˈ k ʌ t ə, भारतक दोसर सबसँ पैग महानगर छी । ई पश्चिम बङ्गालक राजधानी आ भारतक पाँचम पैग बन्दरगाह सेहो छी । ई बङ्गालक खाडीक शीर्ष तट सँ १८० किलोमीटर दुर गङ्गाक दाहिना किनारामे स्थित अछि । एतयक जनसङ ...
लिम्बु जाति
लिम्बु नेपालमे बसोबास कएनिहार एक आदिवासी किराँत जाति छी । याक्थुङ सेहो कहल जाइवला लिम्बुसभ पुरान किराँत राज्यक वा पूर्वी नेपालक पहाडी क्षेत्र आ आओरो पुर्वक किछ क्षेत्रक आदिवासी छी । शाब्दिक अर्थमे लिम्बुक नजदिकी अर्थ धनुर्धारी होइत अछि । ओसभ अपना ...
कालीघाट काली मन्दिर
कालीघाट काली मन्दिर पश्चिम बङ्गाल, भारतमे अवस्थित हिन्दु देवी कालिक मन्दिर छी । ई एक ५१ टा हिन्दु शक्तिपीठ मध्ये एक छी । कालीघाट कलकत्ताक हुगलि नदिक किनारमे रहल काली देवीमे समर्पित घाट छल । कलकत्ता सहरक नाम सेहो कालीघाट कहब शब्दसँ लेने अछी । नदी ...
पोद्दार
पोद्दार नेपाली आ भारतीय लोगसभक एक उपनाम छी। अग्रवालक छोडि, ई एक जाति छी। ई मुख्य रूपसँ पश्चिम बङ्गाल,बिहार, राजस्थान आ पञ्जाबमे पावल जाइत अछि। बङ्गलादेशमे, पोद्दार मुस्लिम गुटसभक होइत अछि, सामान्यतया चौधरी मुसलमानसभक रूपमे निर्दिष्ट कएल जाइत अछि। ...
नउगाँ जिला
ई जिला २४°३२ सँ २५°२३ उत्तर अक्षांश आ ८८°२३ सँ ८९°१० पुर्व देशान्तरणमे अवस्थित अछि । नउगाँ जिला बङ्गलादेशक कुल क्षेत्रफल मध्ये ३४३५.६७ वर्ग किलोमिटर अोगटेने अछि। ई जिलाके भरातक पश्चिम बङ्गाल राज्य उत्तरसँ घेरने अछि तहिना ई जिला दक्षिणमा राजशाही आ ...
फरीदाबाद
फरीदाबाद भारतक उत्तरी राज्य हरियाणा प्रदेशक प्रमुख शहर छी । ई फरीदाबाद जिला अन्तर्गत पडैत अछि । एकरा सन् १६०७ मे शेख फरीद, जहांगीरक खजाञ्चीद्वारा बनाएल गेछल । हुनकर उदेश्य एहि ठामसँ जाइवला राजमार्गक रक्षा करनाए छल । ई क्षेत्र राजधानी दिल्लीसँ २५ ...
चिनीओट जिला
चिनीओट जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, अटक शहर छी । ई जिलाक कुल क्षेत्रफल २,६४३ अछि, तथा वर्ष सन् १९९८ क जनगणनाक अनुसार, एकर कुल जनसंख्या ९६५,१२४ छल । एतय बाजल जायवला प्रमुख भाषा पञ्जाबी अछि, जबकि उर्दू प्राय ...
सियालकोट जिला
सियालकोट जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, सियालकोट शहर छी । ई जिलाक कुल क्षेत्रफल ३,०१६ अछि, तथा वर्ष सन् १९९८ क जनगणनाक अनुसार, एकर कुल जनसंख्या ४,३०४,१५० छल । एतय बाजल जायवला प्रमुख भाषा पञ्जाबी अछि, जबकि उर ...
चकवाल जिला
चकवाल जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, चकवाल शहर छी । ई जिलाक कुल क्षेत्रफल ६,५२४ अछि, तथा वर्ष सन् १९९८ क जनगणनाक अनुसार, एकर कुल जनसंख्या १,०८३,७२५ छल । एतय बाजल जायवला प्रमुख भाषा पञ्जाबी अछि, जबकि उर्दू प् ...
सरगोधा जिला
सरगोधा जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, सरगोधा शहर छी । ई जिलाक कुल क्षेत्रफल ५,८५४ अछि, तथा वर्ष सन् १९९८ क जनगणनाक अनुसार, एकर कुल जनसंख्या २,६६५,९७९ छल । एतय बाजल जायवला प्रमुख भाषा पञ्जाबी अछि, जबकि उर्दू ...
मुल्तान जिला
मुल्तान जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, मुल्तान शहर छी । ई जिलाक कुल क्षेत्रफल ३,७२० अछि, तथा वर्ष सन् १९९८ क जनगणनाक अनुसार, एकर कुल जनसंख्या ३,११६,८५१ छल । एतय बाजल जायवला प्रमुख भाषा पञ्जाबी अछि, जबकि उर्द ...
मण्डी बहाऊद्दीन जिला
मण्डी बहाऊद्दीन जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, मण्डी बहाऊद्दीन शहर छी । ई जिलाक कुल क्षेत्रफल २,६७३ अछि, तथा वर्ष सन् १९९८ क जनगणनाक अनुसार, एकर कुल जनसंख्या १,१६०,५५२ छल । एतय बाजल जायवला प्रमुख भाषा पञ्जाब ...
साहिवाल जिला
साहिवाल जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, साहिवाल शहर छी । ई जिलाक कुल क्षेत्रफल ३,२०१ अछि, तथा वर्ष सन् १९९८ क जनगणनाक अनुसार, एकर कुल जनसंख्या १,८४३,१९४ छल । एतय बाजल जायवला प्रमुख भाषा पञ्जाबी अछि, जबकि उर्द ...
मियांवाली जिला
मियांवाली जिला, पाकिस्तानक पञ्जाब प्रान्तक एक जिला छी । एकर प्रशासनिक मुख्यालय, मियांवाली शहर छी । ई जिलाक कुल क्षेत्रफल ५,८४० अछि, तथा वर्ष सन् १९९८ क जनगणनाक अनुसार, एकर कुल जनसंख्या १,०५६,६२० छल । एतय बाजल जायवला प्रमुख भाषा पञ्जाबी अछि, जबकि ...


c: text/html

text:
ऋतु
ऋतु एक वर्ष स छोट कालखंड छी जहिमे मौसम क दशाएं एक खास प्रकारस होइत अछि। इ कालखण्ड एक वर्ष क भाग म विभाजित करैत अछि जाहि दौरान पृथ्वी क सूर्य क परिक्रमा क परिणामस्वरूप दिन क अवधि, तापमान, वर्षा, आर्द्रता इत्यादि मौसमी दशाएँ एक चक्रीय रूप म बदलैत अछि। मौसम क दशाओं म वर्ष क दौरान इ चक्रीय बदलाव क प्रभाव पारितंत्र पर पडैत अछि आर इ प्रकार पारितंत्रीय ऋतुसभ निर्मित होइत अछि यथा नेपाल आर पश्चिम बंगाल म जुलाई स सितम्बर तक वर्षा ऋतु होइत , यानि नेपाल आर पश्चिम बंगाल म जुलाई स अक्टूबर तक, वर्ष क अन्य कालखंडो क अपेक्षा अधिक वर्षा होइत अछि। इ प्रकार यदि कहल जायकी तमिलनाडु म मार्च स जुलाई तक गृष्म ऋतु होइत अछि, एकर अर्थ छी कि तमिलनाडु म मार्च स जुलाई तक क महीना म साल क अन्य समय क अपेक्षा गर्म होइत अछी ।
नेपाल आर भारत म परंपरागत रूप स मुख्यतः छः ऋतुएं परिभाषित कएल जाएत अछि।[१] -
ऋतु परिवर्तनक कारणसंपादित करें
ऋतु परिवर्तनक कारण पृथ्वी द्वारा सूर्य क चारों ओर परिक्रमण आर पृथ्वी क अक्षीय झुकाव अछि। पृथ्वी क डी घूर्णन अक्ष परिक्रमा पथ स बनल समतल पर लगभग 66.5 अंश का कोण बनैत अछि जेकर कारण उत्तरी आ दक्षिणी गोलार्धों म स कोनो एक गोलार्द्ध सूर्य क ओर झुकैत अछि। इ झुकाव सूर्य क चारो ओर परिक्रमा क कारण वर्ष क अलग-अलग समय अलग-अलग होइत अछि जहिमे दिन-रात क अवधि म घट-बढ़ क एक वार्षिक चक्र निर्मित होइत अछि। यी ऋतु परिवर्तन क मूल कारण होइत अछि।
एहो सभ देखीसंपादित करें
सन्दर्भ सामग्रीसभसंपादित करें
- ↑ अजहर हाशमी (२७ जुलाई २०१३), "ऋतुओं स जुड़ा अपन जीवन", राजस्थान पत्रिका, अन्तिम पहुँच २८ जुलाई २०१३।

robotstxt: allowed

filter: keep


text:
तबु
तबु या तब्बू (तबस्सुम फातिमा हाशमी, तेलुगु: తబస్సుం హష్మి; जन्म: सन् १९७१ नवम्बर ४) एक भारतीय चलचित्र अभिनेत्री छी। ओना तँ ओ तमिल, तेलुगु, मलयालम, बङ्गाली भाषा आ सङ्गे एक अमेरीकी चलचित्रमे सहो अभिनय केनए अछि, मुदा मुख्यतः ओ हिन्दी चलचित्रसभमे अभिनय करैत अछि। ओ दू बेर सर्वश्रेष्ठ अभिनेत्रीक राष्ट्रिय चलचित्र पुरस्कार जित्ने अछि आ हुनका सबसँ बेसी ४ बेर सर्वश्रेष्ठ महिला कलाकारक श्रेणीमे फिल्मफेयरक समीक्षक अवार्ड प्राप्त भेल अछि।
प्रारम्भिक जीवनी[सम्पादन करी]
सन्दर्भ सामग्रीसभ[सम्पादन करी]
- ↑ "इस उम्र में भी अनमैरिड है बॉलीवुड एक्ट्रेस, खुद के सिंगल स्टेटस का जिम्मेदार मानती है एक एक्टर को, दर्द बयां कर बताया था- जब भी किसी लड़के से बात करती थी तो उसे पिटने लगता था", Dainik Bhaskar (हिन्दीमे), ३ नवम्बर २०१८, मूलसँ २० फरबरी २०२०-मे सङ्ग्रहित, अन्तिम पहुँच २० फरबरी २०२०।
बाह्य जड़ीसभ[सम्पादन करी]
एहो सभ देखी[सम्पादन करी]
- सन् १९७१ मे जन्म
- जीवित लोक
- भारतीय चलचित्र अभिनेत्रीसभ
- हिन्दी चलचित्र अभिनेत्रीसभ
- तेलुगु चलचित्र अभिनेत्रीसभ
- तमिल चलचित्र अभिनेत्रीसभ
- मलयालम चलचित्र अभिनेत्रीसभ
- बङ्गाली चलचित्र अभिनेत्रीसभ
- मराठी चलचित्र अभिनेत्रीसभ
- फिल्मफेयर पुरस्कार विजेतासभ
- फिल्मफेयर पुरस्कार दक्षिण विजेतासभ
- राष्ट्रिय चलचित्र पुरस्कार (भारत) विजेतासभ
- पद्मश्री धारकसभ
- भारतीय मुसलमानसभ


text:
मैथिली फ़िल्म “छूटत नहिं प्रेमक रंग’क शूटिंग 5 नवम्बर सं मधुबनी में में शुरु होमय जा रहल अछि। ।
प्राप्त जनतवक अनुसार ओम राजेश्वरी त्रिपुरसुन्दरी प्रोडक्शन हाउस प्रा लि क्ड़
बैनर के तहत बनय बला एहि फ़िल्मक निर्देशन कय रहल छैथ संतोष झा। । विधवा विवाह पर आधारित
अहि फ़िल्म में अभिनय कय रहल छैथ अनिल मिश्रा, गोविन्द पाठक, निलेश दीपक, राधाकान्त
जी (जंगला मंगला) खुश्बू मिश्रा, सोनिया झा, आदि। एहि मे
संगीत देने छाईथ सुनील मल्लिक -प्रवेश मल्लिक आ गीतकार : अशोक दत्त , कुमार शैलेन्द्र , धीरेन्द्र
प्रेमर्षि , डॉक्टर
राजेंद्र विमल आ गायक गायिका: पंकज प्रसाद , नेहा
प्रियदर्शिनी , समरजीत
रॉय , चंद्रेश पाण्डेय , सुनील मल्लिक, अंशु माला
प्रवेश,रमेश,ललित कामत सावनी,नुपुर,चंद्रेश,कामतसावनी,नुपुर,चंद्रेश ,अंजू नगर मोहम्मद फहीम ।
एकटा आर फ़िल्म “रंगबाज
छौरा”के निर्माणक घोषणा भेल अछि। ए-वन फिलम्स द्वारा प्रस्तुत एहि परिवारिक फ़िल्मक निर्देशन कय रहल छैथ चन्दन मिश्र, कथा-पटकथा
- बिमलजी
मिश्र, संगीत -
श्री हरिनाथ झा । विमल जी
मिश्र . प्रशांत झा, मनीष झा
बौआभाई,,कमल किशोर
झा केर गीतके स्वर सं सजौने छैथ सुनील
कुमार पवन, विकाश झा , माधव राय, देवानन्द
झा, राधा
पांडे ,पूनम झा ,संतोष झा। रहष्य , रोमांच, मधुर गीतक संग सुन्दर संबाद सँ सजल, पूर्ण
मनोरंजनक अपेक्षा पर ठार अछि “रंगबाज छौरा” ।
दिल्लीमे सुसंपन्न
भेल आडिशनक बाद मैथिली
फिल्म " सिनेहिया’ सेही बनि रहल अछि। एहि फ़िल्मक निर्माता
आ निर्देशक श्री उदय राज जी छथि ।


text:
मुदा सवाल ई अछि जे अगर एहि खबर मे एको मिसिया सच्चाई अछि त जिला के आओर अफसर... विभाग कि सुतल छल. परीक्षा देबय वाला के पहचान छुपल रहय एकरा लेल कॉपी पर नाम तक नहि लिखल जाएत अछि. एहि के लs क बिहार मे बेसि लोक सभ अपन नाम के आगां सरनेम जोड़नाय बंद करि देलखिन्ह आओर एहन-एहन सरनेम राखल लागलखिन्ह जेहि सं जाति के पता नहि चलय. सरनेम मे बस कुमार... रंजन... सुमन... भारती जकां टाइटल लगाबय लागलखिन्ह.
पहिने कहल जाए छल जे परीक्षा कॉपी मे नाम लिखला पर... जाति लिखला पर ... जाति के पहचान सामने आएलाह पर कॉपी जांचय वाला अपना हिसाब सं नंबर कम बेसि कs सकय छथिन्ह... पक्षपात कs सकय छथिन्ह. कॉपी जांचय वाला भेदभाव कs ककरो कम-बेसि नंबर द सकय छथिन्ह.
जतय कॉपी पर रोल नंबर के सिवा नाम तक नहि लिखय देल जाएत छल ओतय जाति के नाम के जिक्र एकदम सं चौंका देबय वाला खबर अछि. अगर अहां के इलाका मे एहि तरहक कोनो गप होएत अछि त ओकर खिलाफ आवाज उठएबाक चाही. नहि अगर अहां के कि लगैत अछि.कॉपी पर जाति लिखनाय सही अछि त कोनो बात नहि.


text:
नवका- पुरनका लेख सर्च करु...
खगड़िया मे नाव दुर्घटना, कइटा डूबलाह
खगड़िया जिला मे एकटा नाव के नदी मे पलटि जाए सं दसटा सं बेसि लोक डूबि गेलाह. लोक सभ के कहनाय छनि जे चालीस टा से बेसि लोक लापता छथिन्ह. डूबय वाला आओर लापता होए वाला लोक मे बेसि महिला आओर बच्चा छथिन्ह. लोक सभ सनोखर सं दुर्गा पूजा के मेला देखि कs अपन गाम फूलतोरा आबि रहल छलखिन्ह. राति भेल जा रहल छल. लोक सभ जल्दी सं जल्दी घर पहुंचय चाहैत छलखिन्ह जेहि लेल नाव पर क्षमता सं बेसि लोक चढ़ि गेलखिन्ह. लोक सभ के कहनाय छनि जे नाव पर साठि-सत्तर लोक चढ़ि गेल. नाव के बीच धार मे पहुंचला पर आन्हर-तूफान आओप पानि आबि गेल. जेहि सं नाव अपन संतुलन खो बैसल. किछ सिआन लोक त तैर क बाहर आबि गेलाह मुदा महिला आओर बच्चा सभ के अखन ठिकान नहि छनि. प्रशासन के लोक सभ पहुंचि गेल अछि आओर लापता लोक के खोज चलि रहल अछि.
फूलतोरा गाम अलौली प्रखंड मे पड़ैत अछि. आओर एहिठाम एलजेपी प्रमुख रामविलास पासवान जीक पैतृक गाम छनि. पासवानजी सेहो खगड़िया पहुंचि रहल छथिन्ह. मुख्यमंत्री नीतीश कुमार नाव पलटय से मारल गेल लोक के परिवार के डेढ़-डेढ़ लाख मुआवजा देबय के एलान सेहो खेलखिन्ह. एहि घटना के बाद सं इलाका मे शोक के माहौल अछि. अगर इलाका मे आबय-जाए लेल नीक व्यवस्था रहैत त ई घटना नहि होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
समयानुसार परिवर्तन के साथ जे व्यक्ति चलैत अछि वो सुखी रहैत अछि । रीती -रिवाज कि धर्म के परिभाषा तक हर युग के अलग-अलग छय ।
जाहि समय में इ भैसुर भावों वला रिवाज बनलई तखन के आवश्यकता रहय कियाक—–स्त्री के स्थिति दयनीय रहय ।यदि पुरुष कोनो अभद्र, व्यवहार कैलथिन तॢईयो सजा स्त्री के भुगत परय छल । या ओकरा बचाव में बहुत कम आवाज़ उठय छल । ताई सुरक्षा कारणें ई नियम बनलई जे ,छुवाछुत क दियौ ताकि दुनु दूर दूर रहतय आ कोनो असभ्य दुर्घटना स बचतय। ऐहन बहुत किस्सा दादी व गाम के अन्य लोक सुनलऊ । ऐतिहासिक घटना में संदर्भ भेटय छय ।
आव स्त्री अपन गरिमा में वापस आ रहल अछि व पुरुष वर्ग सेहो बहुत साथ द रहल छैथि ।
त
खैर हमर भैसुर त बेटी जकॉ मानय छथि आ कोनो छूआछूत नय ।
पुष्पा ठाकुर


text:
नेली फर्टाडो
नेली किम फर्टाडो (अङ्ग्रेजी: Nelly Kim Furtado, जन्म २ दिसम्बर १९७८) एक कनेडियाई गायिका-गीतकार, रिकर्ड निर्माता आ अभिनेत्री छी । फर्टाडो विक्टोरिया, ब्रिटिश कोलम्बिया, क्यानाडामे पलल बढल अछि।
फर्टाडोक प्रसिद्धी अपन पहिल अल्बम वोआ, नेली! ओ उनकर एकल गीत "आई एम लाइक अ बर्ड" सँ मिलल अछि जे उनका २००१ क वर्ष के एकल गीत क जूनो पुरस्कार आ २००२ क सर्वश्रेष्ठ महिला पॉप वोकल पर्फोर्मंस क ग्रैमी पुरस्कार जितेलक। अहिमे दुई आ अंतर्राष्ट्रीय एकल गीत छल: "टर्न ऑफ़ द लाइट" आ "शीट ऑन द रेडियो (रिमेम्बर द डेज़)"। अपन बेटी नेविस क जन्म के बाद उनकर अपन दोसरा स्टूडियो अल्बम फ़ोकलोर रिलीज केलक। ई व्यापारिक दृष्टी से अमेरिका मे कम सफल रहल। अहिमे तीन अनतर्राष्ट्रीय एकल गीत छल: "पावरलेस (से वाट यु वांट)", "ट्राई" आ "फोर्का"।
२००६ गर्मि मे उनकर आपन तेसर स्टूडियो अल्बम लूज़ रिलीज केलक। ई अखनतक उनकर विश्वभर मे सबसे सफल अल्बम छी। अहिमे प्रथम क्रमाक के हीट गीत "प्रोमिशियस", "मैनइटर", "से ईट राईट" आ "ऑल द गुड थिंग्स (कम टू एन एंड)" शामिल अछि। तिन वर्ष के विराम के बाद सितम्बर २००९ मे उनकर अपन स्पैनिश अल्बम मी प्लान अपन पहिल स्पैनिश गीत "मानोस अल ऐरे" क सग रिलीज़ केलक। अहिमे "मियास" आ "बाजो ओतरा लुज़" बाकी गीत छल। मी प्लान क लेल नेली क सर्वश्रेष्ठ महिला पॉप वोकल अल्बम के लेटिन ग्रैमी पुरस्कारसँ सेहो सम्मानित केने छल। २६ अक्टूबर क एक रीमिक्स अल्बम मी प्लान रिमिक्सेस रिलीज केलक । एक महिना बाद १२ नवम्बर २०१० फ़र्टाडो अपन पहिल सर्वश्रेष्ठ हीट गीतों क अल्बम द बेस्ट ऑफ़ नेली फ़र्टाडो रिलीज केने छल।


text:
डीडी बिहार के लेल एखन धरि मैथिलीमे
पांच गोट धारावाहिक केर निर्माण भ' गेल अछि जाहिमेसं किछु केर प्रदशन
होमय जा रहल अछि। एहने एकटा सीरियल अछि 'मास्टर साहब'।मास्टर साहेब' मिथिला सँ जुड़ल
सभ कुप्रथा संग मिथिलाक संस्कृति पर आधारित एक हास्य धारावाहिक अछि।
धारावाहिकक निर्माता श्री दिनेश
कुमार सिंह, परिकल्पना गीता सिंह, निर्देशक आ लेखक श्री अभिराज झा, कार्यकारी
निर्माता मीरा, छायांकन R R प्रिंस, संगीत उदय नारायण झा, सहायक निर्देशक हृदयनाथ झा, संपादन नागेन्द्र
यादव आ प्रोड्कशन सहायक चंदन झा छैथ । मुख्य भूमिकामे प्रसिद्ध गीतकार अभीराज झा, मोना राय, सुरेश आनंद , शिखा चौधरी, करण मिश्र, वीमल झा, अनूप
सत्यनारायण झा, अवधेश सिंह, वंदना झा, मनोरमा मिश्र, घनश्याम झा, जितेन्द्र झा, राजेश झा, रश्मी चौधरी, रोशनी, चांदनी शर्मा, ममता गुप्ता, डॉ अभय झा, संजीव झा, अभय झा, संजय आदि छैथ।
मैथिली धारावाहिक 'मास्टर साहेब' DD Bihar चैनल
पर २ नवम्बर सँ सप्ताहमे तीन दिन ( सोम मंगल आ बुद्ध ) राति 9 बजे सँ 9:30 बजे तक
प्रसारित होयत ! हैप्पी वॉचिंग!


text:
नवका- पुरनका लेख सर्च करु...
जन्मशत वार्षिकी संगोष्ठी
मधुबनी के सरिसवपाही मे मैथिलीक प्रख्यात विद्वान तंत्रनाथ झा आओर सुभद्र झाजीक जन्मशत वार्षिकी भs रहल अछि. एकर आयोजन दिल्ली के साहित्य अकादमी आओर सरिसवपाही के साहित्यिकी के ओर सं कएल गेल अछि. दू दिनक एहि संगोष्टी मे करीब पचास टा विद्वान अपन-अपन व्याख्यान देताह. जाही मे डॉ अमरनाथ...डॉ सुरेश्वर झा... डॉ रामदेव झा... जीवकांत... गोविंद झा... चंद्रनाथ मिश्र अमर शामिल छथिन्ह. संगोष्ठी मे सुभद्र झा जीक पुत्र डॉ भाष्कर झा सेहो अएताह. भाष्कर जी इलाहाबाद विश्वविद्यालय सं जुड़ल छथिन्ह. ललित नारायण मिथिला विश्वविद्यालय के कुलपति डॉ पद्माशा झाजी सेहो एहि संगोष्ठी मे रहताह. मैथिलीक विकास के लेल एहन संगोष्ठी...कार्यक्रम बराबर होएत रहबाक चाही. आसपास के लोक के सेहो एहि कार्यक्रम मे शामिल भ फायदा उठएबाक चाही.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
ⓘ फिनल्याण्डक विश्व सम्पदा क्षेत्रसभक सूची
सन् २०१४ धरि फिनल्याण्डक ७ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि ।
1. विश्व सम्पदा क्षेत्रसभक सूची
युनेस्कोद्वारा विश्व सम्पदा क्षेत्र घोषित कएल फिनल्याण्डक सांस्कृतिक आ प्राकृतिक स्थलसभक सूची:-नाम: विश्व सम्पदा समितिद्वारा देल नाम चित्र: जगहक तस्वीर क्षेत्र: फिनल्याण्डक इलाका तथा क्षेत्र युनेस्को डेटा: विश्व सम्पदा क्षेत्रमे समावेश कएल वर्ष आ मापदण्ड क्षेत्रफल: जमिनसँ छेकल भू-भाग समय: स्थापना भेल वर्ष विवरण: सम्पदा क्षेत्रक बारेमे संक्षिप्त विवरण


text:
कथा ::
एकटा चम्पाकली एकटा विषधर
राजकमल चौधरी ■
दशरथ झाक परिवार बड्ड छोट आ आंगन बड्ड पैघ। पहिने सभ भाइ संगहि रहै छलाह। आब दशरथ झा एहि पुरान, पैघ, उजड़ल, भांग-धथूरक जंगल सँ भरल आंगन मे अपन स्त्री आ अपन सखा-सन्तानक संगें एकसरे रहि गेल छथि। दशरथक जीविका छनि-महींस। दुन्नू साँझ मिला क’ आठ-दस किलो दूधक प्रबन्ध एही एकटा महींस सँ होइत छनि। महींसक अतिरिक्त डेढ़ बीघा खेत, आर किछु नइं। स्त्री-रामगंजवाली घर-आंगन मे व्यस्त रहैत छनि, एकटा सन्तान स्कूल मे पढ़ैत छनि, दोसर सन्तान महींस मे, अर्थात महींस चरएबा मे, आ बारहम बर्खक अन्तिम चरण मे छन्दबद्ध, मुग्ध, सुशील, आज्ञाकारिणी, प्रसन्नमुखी मात्रा एकटा कन्या...
कन्याक नाम थिक, चम्पा।
शशि बाबू अप्पन बासठि बर्खक जीवन मे जखन पहिल बेर, अपन निकटस्थ पड़ोसिया आ दूर-दूरस्थ सम्बन्धी, दशरथ झाक आंगन मे, बीच आंगन मे आबि क’ ठाढ़ भेलाह, तँ चम्पा देबाल पर गोइठा सैंति रहल छलीह। रामगंजवाली छलीह इनार लग... शशि बाबू केँ देखिते ओ पानि सँ भरल बालटीन उठा क’, भनसाघर मे, सन्हिआ गेलीह। गामक सम्बन्धें शशि बाबू रामगंजवालीक श्वसुर स्थानीय छथि।
दशरथ झा हँसैत स्वर मे, खोशामदक तरंगित स्वर मे, बजलाह-एहन लाज करबाक कोन काज, शशि बाबू तँ अपन परिवारक लोक छथि... चम्पा, माइ केँ कहिअनु, एक लोटा पानिक प्रबन्ध करतीह। पानि माने, गरम पानि।
-गरम पानि किऐ, बाबूजी?-संयत स्वर मे चम्पा प्रश्न कएलनि। नहुँए स्वर मे भनसाघर सँ चम्पाक माइ बजलीह-गरम पानि माने, चाह। चम्पा, अहाँ दोकान सँ चाह आ चिन्नी ल’ आनू। हम पानि चढ़ा दैत छी।
दोकान जएबाक दुख सँ बेसी दुख आन कोनो काज मे चम्पा केँ नइं होइत छनि। प्रत्येक बेर बजारक कोनो दोकान सँ घुरबा काल चम्पा सप्पत खाइत छथि, जे मरि जाएब, मुदा आब कहियो कोनो वस्तु उधार अनबाक हो, चाहे एक कनमा सुपारी, चाहे एक सेर कड़ू तेल-चम्पे दोकान पठाओल जएतीह। चम्पा विरोध करतीह-हम नइं जाएब। जुगेसरक सवा टा टाका बाँकी छै। ओ हमरा उधार नइं देत।
मुदा, माइ कहथिन, किंवा दशरथ बजताह-अहाँ नइं जाएब, तँ आन के दोकान जाएत? ...चम्पा, जुगेसर केँ कहबैक जे ओकर टाका हम पचा नइं जएबैक। काल्हिए हमर अल्लू उखड़त। हम अल्लू बेचि क’ ओकर टाका द’ देबैक।-चम्पा केँ बूझल छनि, जे बाबूजी एक्को कट्ठा अल्लू रोपने नइं छथि। चम्पा केँ बूझल छनि, जे बाबूजी एहिना जखन-तखन छोट-छोट बातक लेल मिथ्या बजैत छथि, फूसि बजैत छथि, सरासरि फूसि...।
मुदा, दछिनबारी टोलक सभ सँ प्रतिष्ठित लोक आंगन आबि गेल छथि, पहिल बेर आएल छथि-बाबूजी केँ शशि बाबू सँ निश्चय कोनो आवश्यक बेगरता छनि-चम्पा एतबा गप्प अवश्य बुझि रहल छथि। एतबा गप्प बुझबाक स्त्री-सुलभ क्षमता हुनका मे छनि। अतएव, चम्पा माइ केँ बिना कोनो उत्तर देने, जुगेसर-बनियाँक दोकान दिस चलि गेलीह-भगवतीक प्रतिमा सन सुन्नरि, अल्प बयसक बुधियारि आ सुशील कन्या, चम्पा! आ शशि बाबूक संगें दशरथ पुबरिया कोठली मे चलि गेलाह। चम्पा, चम्पाक माइ आ दशरथ एही घर मे रहै छथि।
देवाल पर एकटा पुरान कैलेन्डर टाँगल अछि। कैलेन्डर मे अंकित अछि, द्रौपदी-चीर-हरणक एकटा प्रचलित चित्र। शशि बाबू जेना दशरथ सँ कोनो महत्त्वपूर्ण गप्प सुनबाक लेल प्रतीक्षा करैत, बड़ी काल धरि एहि चित्र दिस तकैत रहि जाइत छथि। द्रौपदी विवश छथि, विवस्त्रा छथि... क्रोध सँ उन्मत्त दुःशासन, गर्व सँ आन्हर भेल सुयोधन, ग्लानि आ संताप सँ माथ नीचाँ खसौने, लज्जित पाँचो पाण्डव... आ ऊपर सँ द्रौपदीक देह पर थानक थान साड़ी खसबैत श्री कृष्ण...।
राधारमण भगवान श्रीकृष्णक कैलेन्डरक चित्र मे मधुर-मधुर मुस्का रहल छथि।
शशि बाबू सेहो मोने-मोन मुस्कएलाह। बजलाह किछु नइं, मुदा, दशरथ केँ एतबा गप्प बुझबा मे कोनो भांगठ नइं, जे हमरा आंगन मे आबि क’, हमरा कोठली मे एहि पुरान पलंग पर बैसि क’ शशि बाबू प्रसन्न छथि। एही प्रसन्नताक आवश्यकता दशरथ झा केँ छनि। शशि बाबू किछुए बर्ख पहिने धरि पुर्णियाँ जिला कचहरी मे हेड किरानी छलाह। आब स्थाई रूपें गामे रहै छथि। शशि बाबूक परिवार बड्ड पैघ। दू टा विधवा बहिन, तीन स्त्री सँ चारिटा पुत्र, आ चारू पुत्रक अपन-अपन छोट-पैघ परिवार। भिन्न-भिनाउज एखन धरि नइं भेल छनि। शशि बाबू जाबत जीवित छथि बँटवारा असम्भव।
तीन बेर विवाह करबाक उपरान्तो, शशि बाबू सम्प्रति स्त्री-विहीन छथि। तेसर स्त्री पाँचे बर्ख पहिने स्वर्गवासी भेलि छथिन। आब शशि बाबू वृद्ध भ’ गेल छथि, तथापि, परिवारक आ टाका-पैसाक सभटा कारबार ओ स्वयं करैत छथि, स्टील-सन्दूकक चाभी ओ एखनो अपने जनौ मे रखैत छथि।
अहाँ हमर उद्धार नइं करब, तँ आन के उद्धार करत।-एही प्रेम-वाक्य सँ दशरथ अप्पन गद्य प्रारम्भ कएलनि। शशि बाबू जेब सँ पनबट्टी बहार क’ पान-जर्दा खा रहल छलाह। पनबट्टी बन्द क’ जेब मे रखलाक बाद, बजलाह-हमरा सँ जे सहायता भ’ सकत, हम अवस्स करब मुदा, अहाँ स्पष्ट कहू, अहाँ केँ कतबा टाका चाही। ...कम सँ कम अहाँ केँ कतबा टाका...
दशरथ झा मोने-मोन हिसाब लगबैत छथि। चम्पाक विवाहक हिसाब। शशि बाबू सँ कतबा टाका पैंच मंगबाक चाही? कतबा टाका ओ द’ सकैत छथि? पाँच सै? सात सै? एक हजार? दशरथ झा केँ बेटीक विवाह कोनो साधारण परिवार मे करबाक हेतु अन्ततः दू हजार टाका चाही। हिसाब जोड़ि लेलाक बाद, दशरथ बजलाह-पहिने चाह पीबि लेल जाए। टाका-पैसाक गप्प तकरा बाद कहब। हम की कहब, रामगंजवाली स्वयं अहाँ सँ गप्प करतीह। अहाँ सँ की नुकाएल अछि... अहाँ सँ कोन लाज... अहाँ हमर अप्पन लोक छी।
चम्पाक लेल एकटा परम उपयुक्त वर दशरथ झा टेबने छथि। वरक पिता सँ दशरथ झा केँ मित्राता छनि। भरथपुर गाम, सहरसा सँ तीन कोस उत्तर। वर सहरसा काॅलेज मे बी. ए.मे पढ़ैत अछि। रामगंजवाली विवाहक सभटा खर्च मोने-मोन निर्णय कएने छथि। जँ दस कट्ठा बेचि देल जाए, तँ पन्द्रह सै टाका अवश्य भेटत। तीन टा अशरफी घरे मे अछि। जँ शशि बाबू पाँचो सै टाकाक व्यवस्था क’ देथि...
चाह आ चिन्नीक पुड़िया माइ लग राखि, चम्पा ओसार पर ठाढ़ि छथि। साँझ पड़बा मे आब कम्मे देरी अछि। आइ दुपहर खन पानि पड़ल छल-मूसलाधार वर्षा। आंगन मे थाल... सड़क पर थाल... चम्पा दोकान जाइत काल पिछड़ि क’ खसि पड़ल छलीह। माइ कहलखिन-अहाँ साड़ी बदलि क’ केश बान्हि लिअ’ ...जल्दी करू। शशि बाबू बेसी काल नइं बैसल रहताह। केश बान्हि लिअ’ ...ओसनी पर ललका साड़ी राखल अछि, से पहिरि लिअ’ ...जल्दी करू। शशि बाबू केँ चाह आ पान द’ अबिअनु।
चम्पा इनार लग चल गेलीह। बालटीन मे पानि भरलनि। बड़ी काल धरि हाथ-पैर धोइत रहलीह। केहुनी मे लागल हरैद’क दाग छोड़ौलनि। कनपट्टी लगक मैल... भौंह परक मैल... मुदा, चम्पाक देह मे मैल कोनो ठाम नइं छनि, मात्र मैलक भ्रम छनि हुनक मोन मे। कनिएँ काल पहिने दोकान लग खसि पड़लि छलीह, तँ अभिमन्यु चैधरीक भातिज, परीक्षित कतेक जोर सँ हँसल छल... लाजें रंगि गेल छलीह चम्पा, लाज सँ, क्रोध सँ, अपमान सँ आरक्त भ’ गेल छलीह। सन्देह भेल छलनि, परीक्षित कोनो अपशब्द सेहो बाजल अछि। यद्यपि परीक्षित मात्र हँसले टा छल, बाजल नइं छल। चम्पा एहिना एही अल्पवयस मे सदिखन, मैलक भ्रम सँ, अपशब्दक सन्देह सँ, अपमानक सन्देह सँ व्यथित आ चिन्तित होइत रहै छथि।
हाथ-पैर धोलाक बाद ललका साड़ी आ ललका आँगी तकबाक हेतु चम्पा भनसाघरक ओसार पर अएलीह। माइ कहैत छथि, तँ मुँह मे पाउडर लगा क’ केश थकड़ि क’ ललका साड़ी पहीरि क’ शशि बाबूक हाथ मे चाहक पेयाली देबैए टा पड़त। माइ जे कहथि, सैह करबाक चाही। सैह करैत छथि चम्पा। इच्छा नहियों रहै छनि, तैयो करैत छथि... जेना दोकान सँ उधार आनब, जेना ललितेशक आंगन जाएब... जेना एही तरहक आन कतेको काज करबाक इच्छा चम्पा केँ नइं होइत छनि। चम्पा ओहि कोठली मे प्रवेश नइं कर’ चाहैत छथि, जाहि मे पलंग पर बैसल छथि शशि बाबू आ निहोरा-मिनतीक मुद्रा मे एकटा पीढ़ी पर नीचाँ मे बैसल छथि चम्पाक बाबूजी, दशरथ झा। चम्पा केँ लाज नइं होइत छनि, होइत छनि ग्लानि, आत्मवेदना, जे बाबूजी एहन लोक किऐ छथि, एहन दरिद्र आ एहन क्षुद्र... बाबूजी पलंग पर किऐ नइं बैसल छथि? ...कोन स्वार्थक कारणें एखन शशि बाबूक लेल चाह बनाओल जा रहल अछि? ...माइ एतेक अस्त-व्यस्त किऐ छथि?
अपने बैसल जाओ, हम दू मिनट मे अबैत छी-एतबा कहि क’ दशरथ कोठली सँ बाहर भ’ ओसार पर अएलाह, लोटा हाथ मे लेलनि, आ आँगन सँ बहरा गेलाह। शशि बाबू द्रौपदी-चीर-हरणक कैलेन्डर देखि रहल छथि, आ विचारि रहल छथि जे दशरथ झा केँ टाका देल जाए, किंवा नइं देल जाए। बेसी संभावना तँ एही बातक अछि, जे टाका डूबि जाएत। मुदा, जँ टाका नइं देल जाए, तँ चम्पाक बियाह कोना होएतैक? ...आ दशरथ चल कत्त’ गेलाह? ओ कहैत छलाह जे रामगंजवाली अपने हमरा सँ गप्प करतीह। ओ किऐ करतीह गप्प?
आगू-आगू रामगंजवाली, एक हाथ मे हलुआक छिपली, दोसर हाथ मे पानिक लोटा-गिलास नेने आ हुनका पाछू मे नुकायलि जकाँ, लाल साड़ी आ लाले आँगी पहिरने, बड्ड सकुचायलि, बड्ड लजबिज्जी चम्पा...
रामगंजवाली घोघ नइं तनने छथि। पैघ-पैघ आँखि मे सुन्दरता अवश्य छनि मुदा, स्त्री-सुलभ लज्जा नइं। लज्जा स्त्राी-आँखिक आन्तरिक ज्योति थिक... रामगंजवालीक आँखि जेना पाथरक बनाओल गेल हो, सुन्दर, किन्तु, जकरा मे कोनो आकर्षण-शक्ति नइं। चम्पाक हाथ सँ चाहक पेयाली लैत काल शशि बाबू अनुभव कएलनि जे चम्पाक हाथ थरथरा रहलि छनि... जे चम्पाक अंग-अंग काँपि रहलि छनि। सौंसे कपार घाम सँ भीजल... दुन्नू आँखि जेना नोर सँ झलफल-झलफल करैत... शशि बाबू अनुभव कएलनि, जँ कनियों काल चम्पा एहि ठाम ठाढ़ि रहतीह, तँ ठामहि झमा क’ खसि पड़तीह, बेहोश भ’ जएतीह।
माइक कोनो नव आज्ञाक प्रतीक्षा चम्पा नइं कएलनि। चाहक पेयाली शशि बाबूक हाथ मे देलाक उपरान्त, चम्पा माइ दिस उपेक्षाक तीक्ष्ण दृष्टि सँ देखैत, चुपचाप कोठली सँ बहरा गेलीह, आंगन मे एक छन ठाढ़ि रहलीह, आ आंगन सँ बहरा क’ अपन सखी, अन्नपूर्णाक आंगन दिस चलि गेलीह। चम्पा जखन बड्ड दुख मे डूबलि रहै छथि, तखन चुपचाप अन्नपूर्णाक घर मे जा क’ सूति रहै छथि।
दशरथ टाकाक विषय मे किछु नइं बजलाह... कतेक टाका चाही, आर की-की, से तँ अहीं सभ कहब-शशि बाबू चम्पाक तीव्र पलायन सँ एक रत्ती अप्रतिभ, आ एकरत्ती निश्चिन्त होइत, समीप मे ठाढ़ि भेलि, रामगंजवाली सँ जिज्ञासा कएलनि-दशरथ कहाँ छथि?
रामगंजवाली बजलीह-ओ बथाने दिस गेल छथि। अबिते होएताह... मुदा, हुनका रहला सँ की, आ हुनका नहिएँ रहला सँ की... हुनका अहाँ सँ कोनो गप्प कहैत लाज होइत छनि। ओ नइं कहताह। हमहीं कहब। चम्पा हमर बेटी थिक; हम चम्पाक माइ छी। बेटी पर माइए टा केँ अधिकार होइत छै, बापक कोनो अधिकार नइं। माइ अपन बेटीक लेल प्राण दैत अछि। हमहूं दैत छी। तें, हमहीं अहाँ सँ गप्प करब।
रामगंजवालीक एहि निद्र्वंन्द्व, ओजस्वी आ स्पष्ट भाषण सँ शशि बाबू मोने-मोन सशंकित होइत छथि-की कह’ चाहैत छथि दशरथक स्त्री?-शशि बाबू कनिएँ सम्हरि क’ बैसैत छथि, अपन पीठ तर तकिया राखि लैत छथि। दशरथ किऐ चल गेलाह? चम्पा किऐ पड़ा गेलीह? किऐ रामगंजवाली एतेक निकटता सँ आ एत्तेक भूमिका बान्हि क’ गप्प क’ रहलि छथि? शशि बाबू गामक लोक नइं छथि, सभ दिन शहरे-बजार मे रहलाह। शहरक लोक छथि शशि बाबू। नोकरी तेयागि क’, आब स्थायी रूपें गाम आएल छथि। गामक रीति-रेवाज, गामक राजनीति, गामक लोकक आचार, भाषा, आ व्यवहार बूझल नइं छनि। तें रामगंजवालीक भूमिका केँ बुझबाक उचित क्षमता शशि बाबू केँ नइं छनि।
शशि बाबू पानक बीड़ा उठौलनि। जर्दाक डिबिया खोललनि। असली गप्प सुनबाक प्रतीक्षा कर’ लगलाह। रामगंजवाली एक बेर आंगन सँ भ’ अएलीह। चम्पा कत्त’ गेल? कोनो पड़ोसियाक आंगनक कोनो स्त्री कोनटा लग तँ ठाढ़ नइं अछि? रामगंजवाली घुरि क’ कोठली मे अएलीह।
-आब हमरा देरी होइत अछि। ...दशरथ कहाँ छथि?-शशि बाबू प्रश्न कएलनि। रामगंजवाली मुस्कएलीह। बजलीह-चम्पाक बियाह मे नहियों किछु तँ दू-सवा दू हजार टाका लागत। हमरा सभ केँ मात्र एक बीघा दस कट्ठा खेत अछि। आ, एकटा महींस अछि। जँ दस कट्ठा खेत बेचब तँ एक हजार टाका भेटत। जँ महींस बेचब तँ भेटत पाँच सै टाका।
शशि बाबू बीच मे टोकलखिन-महींस किऐ बेचब? खेत किऐ बेचब? आ बेचि लेब तखन जीवन कोना चलत?
रामगंजवाली संभवतः इएह प्रश्न सुन’ चाहैत छलीह। तें ई प्रश्न सुनि क’ ओ हँसलीह, जेना कोनो सुखान्त नाटकक नायिका-अभिनेत्री हँसैत अछि, ताही तृप्त मुद्रा मे हँसि क’ रामगंजवाली बजलीह-अहाँ उचित कहलहुँ, जखन ई सभ बेटीक बियाह मे बेचिये लेब, तखन जीवन नइं चलत। अपने लात अपन पेट पर मारब उचित नइं, एतबा हम बुझैत छी। तें हम सभ, माने हमर मालिक, हम, आ हमर बेटी, चम्पा अहाँक शरण मे आएलि छी। ...अहीं, मात्रा अहीं हमरा सभक उद्धार क’ सकैत छी।
-अहीं हमरा सभक उद्धार क’ सकैत छी-रामगंजवालीक मुँह सँ ई गप्प सुनि क’ शशि बाबू विरक्त भ’ गेलाह। क्रोध भेलनि, जे हम किऐ एहि ठाम समय नष्ट क’ रहल छी। काल्हिए-परसू सँ दशरथ झा हजार बेर एहि वाक्यक आवृत्ति कएने छथि, जे शशि बाबू हुनक आ हुनक परिवारक उद्धार क’ सकैत छथि।
जखन कि उद्धार करबाक हेतु नइं, एकटा आन स्वार्थ सँ शशि बाबू एहन असमय मे, एहन एकान्त मे दशरथ झाक आंगन आएल छथि। शशि बाबू योजना बना क’ कोनो काज करैत छथि। जीवन-रूपी शतरंज कोना खेलाएल जाए, कोना जीवित मनुष्य सभ केँ काठक पेयादा, किंवा काठक हाथी-घोड़ा बनाओल जाए, से मर्म हुनका बूझल छनि।
शशि बाबू केँ घरडीहक स्थान बड्ड कम्म। परिवार बड्ड पैघ। आ, दशरथ झाक आंगन शशि बाबूक देबाल सँ सटले छनि, पश्चिम दिस। जँ दशरथ झा अपन आंगनक पुबरिया हिस्सा सँ बारह धूर जमीन शशि बाबूक हाथें बेचि लेथि, तँ तकर मूल्यक रूप मे चम्पाक विवाह मे हजार-बारह सै टाका देबा मे शशि बाबू केँ कोनो कष्ट नइं हेतनि। ...शशि बाबू उद्धार करबाक लेल नइं, बारह धूर घरडीह किनबाक लेल दशरथक आंगन आएल छथि। अस्तु, रामगंजवालीक गप्प सँ हुनका कोनो प्रसन्नता नइं भेलनि। ओ विरक्त भेलाह जे रामगंजवाली मूलकथा पर नइं आबि, व्यर्थ समय नष्ट क’ रहल छथि... लोक अनेरे सन्देह करत जे शशि बाबू किऐ अपन पड़ोसियाक आंगन मे एत्तेक कालधरि एकान्त कोठली मे बैसल छथि। बड़ी कालक उपरान्त अपन मोन केँ स्थिर क’, किंचित गम्भीर मुद्रा बना क’ कनिएँ हतप्रभ जकाँ, रामगंजवाली बजलीह-हम खेत नइं बेचब, घरडीह नइं बेचब, महींसो नइं बेचि सकैत छी। हमरा एक्केटा चम्पा नइं अछि, आनो सन्तान अछि। तकरा सभक मुँह मे जाबी नइं लगाओल जा सकैत अछि।
शशि बाबू पुछलखिन-घरडीह नइं बेचब, तँ की करब? कत्तेक टाका लेब हमरा सँ?
रामगंजवाली उत्तर देलखिन-अहाँ सँ बेसी नइं, पन्द्रह सै टाका हम सभ लेब। पन्द्रह सै टाका नगद, आ अपना मोने चम्पा केँ अहाँ जे गहना, कपड़ा, साड़ी, जे देबै, से अपना मोने। अहाँ सन धनीक, बुझनुक, आ विद्वान लोकक संगें चम्पा भरि जीवन सुखी रहती, भरि जीवन आनन्द करती...
-अहीं हमरा सभक उद्धार क’ सकैत छी-शशि बाबू आब एहि गप्पक असली अर्थ बुझि गेलाह। एही कारणें एतेक भूमिका बान्हल जा रहल छल। शशि बाबू स्वयं चम्पा सँ बियाह करथि-से दशरथ झा, आ रामगंजवालीक उद्देश्य। ई योजना स्वयं रामगंजवाली बनौने छथि। जँ साठि बर्खक स्वस्थ, सुन्दर, पराक्रमी वृद्ध, शशि बाबू, तेरह बरखक आत्ममुग्ध, लज्जामयी, स्पर्शहीन, नवीन चम्पा-कली सँ बियाह करताह-तँ शशि बाबूक सम्पूर्ण राजकाज, सम्पूर्ण धन-सम्पत्ति पर रामगंजवालीक आ दशरथ झाक पंजीकृत अधिकार, अर्थात एकाधिकार भ’ जएतनि, आ महारानी जकाँ, वृद्ध शशि बाबूक संसार मे पटरानी जकाँ राज करतीह हमर चम्पा, हमर चम्पा-कली।
चाह देबाक लेल चम्पा आएल छलीह। शशि बाबू केँ अवस्से पसिन्न भेल छथिन हमर कन्या, हमर दुलारि-सुकुमारि कन्या। एहन पैघ-पैघ आँखि, एहन सरल-निश्छल स्वभाव, एहन बुद्धि-विचार गाम भरि मे आन कोनो धीया केँ नइं छै।
एक बेर अपने दलान पर अपन मित्र-मण्डलीक समक्ष हास्य कएने अवस्स छलाह शशि बाबू। कहने छलाह, जे मोन होइत छनि जे फेर एकटा विवाह क’ लेथि। मुदा, ई गप हास्ये छल, विनोदे छल, सत्य नइं। विवाह करबाक, बासठिक एहि विचित्रा बयस मे, विवाह करबाक कोनो आकांक्षा शशि बाबू नइं रखैत छथि। मुक्त-हृदय लोक छथि ओ, आब कोनो जाल-जंजाल मे नइं पड़ताह।
अतएव, पलंग सँ नीचाँ उतरि क’, धरती पर ठाढ़ होइत, शशि बाबू कठोर आ कठिन स्वर मे बजलाह-अहाँक गप्प हम सुनलहुँ। ...दशरथ झा केँ अहाँ कहि देबनि, हम एतेक मूर्ख नइं छी। बेसी नइं, चम्पा हमर बेटी, कल्याणी सँ बाइस बर्ख छोट छथि, आ हमर बेटीक बेटी, मुन्नी सँ चारि बर्ख छोट छथि। हम चम्पा सँ कतेक बर्ख पैघ छी? अहाँक पति देवता, दशरथ झा हमरा सँ कतेक बर्ख छोट छथि, रामगंजवाली? ...अहाँक मोन मे एहन विचार कोना आएल?
रामगंजवाली परम विषाक्त आ परम विरक्त दृष्टि सँ एक बेर शशि बाबू दिस तकलनि। शशि बाबू आतंकित भ’ गेलाह। जेना हुनक सोझाँ मे कोनो स्त्री, कोनो रामगंजवाली कनियाँ ठाढ़ि नइं हो, जेना हुनका सोझाँ मे फन काढ़ने, कोनो विषधर ठाढ़ हो... कोनो भयावह विषधर...
रामगंजवाली शशि बाबू केँ कोनो उत्तर नइं देलखिन। कोनो वाक्य नइं, कोनो शब्द नइं, विषधरक उत्तर होइत छै ओकर विष, ओकर विषदन्त!
मुदा, विधिक ई केहन विधान अछि, जे एहि सामाजिक घटना मे, शशि बाबू विषधर नइं छथि, विषधर छथि चम्पाक माइ, रामगंजवाली!
***
राजकमल चौधरी (13 दिसम्बर 1929-19 जून 1967) मैथिली- हिंदीक लब्धप्रतिष्ठित कवि-साहित्यकार छथि। स्वरगंधा, कविता राजकमलक, ललका पाग, कृति राजमकलक, एकटा चम्पाकली एकटा विषधर, साँझक गाछ आदि हिनक प्रमुख कृति छनि। प्रस्तुत कथा एतय सँग्रह 'साँझक गाछ' सँ साभार प्रस्तुत अछि।
एकटा चम्पाकली एकटा विषधर Reviewed by बालमुकुन्द on जुलाई 03, 2015 Rating:
सदस्यता लें टिप्पणियाँ भेजें ( Atom )


text:
सौंसे बजार मे हल्ला पसरि गेलै जे एकटा मौगी अयलैए। सिलाइ-मशीन चलबैत छै। नव-पुरान कपड़ा सीबैत छै। बड़ सुन्नरि छै। एकसरिए छै। ओकरा संग मे केओ नइं छै आ ओ ककरो दिस तकितो नइं छै।
दारू आ चाहक दोकान वाली मौगी सभ अपन संसद शुरू क’ देने रहै। भागि क’ आएल हेतै। घरबला छोड़ि देने हेतै। चोरनी होएत। छिनारि होएत।
एकटा दोसर मौगी बजलै-जरूरी छै जे अधलाहे हेतै। नीक लोक नइं भ’ सकै छै की ? इहो तँ भ’ सकैत छै जे...
मुदा सत्तारूढ़ मौगी ई कहि ओकरा चुप क’ देलकै जे सतबरती रहितै, तँ दिल कुमारीक घर मे किराया नइं लैतै। दिल कुमारी अपने कतेक घाटक पानि पीने अछि! ओकर किरायादार की सैंतल रहतै?
जे, से। समय बीत’ लगलै। सुनीता नव सँ पुरान होम’ लागल। दिल कुमारी ओकर व्यवसाय आ जीवन मे अनेरे कोनो हस्तक्षेप नइं करै।
दिल कुमारी केँ ओ ‘काकी’ कह’ लागल।
आब किछु स्त्राीगण सेहो ब्लाउज आ साया सियाब’ या भंगठी कराब’ आब’ लगलै। मुदा, बेसी काज जुअनके छौंड़ा सभक ओकरा लग आबै।
ओ अनुभव कएलक जे ओकरा अएलाक बाद जुआन सभक पैन्ट आ अंगा बेसी फाट’ लगलै अछि। सभ ओकरे लग कोनो-ने-कोनो बहन्ने आबि जाए।
मौगी सभक संसद मे प्रस्ताव पारित भ’ गेलै। जँ मीठ नइं छै, तँ चुट्टी किए सोहरै छै?
सुनीता केँ अपन खर्चक योग्य आमदनी भ’ जाइ। आर बेसी ओकरा किए चाही? ओकर के छै? ने आगाँ ने पाछाँ।
एकटा गहिंकी आएल छलै। नगरपालिकाक मेहतर। ओ कहलकै सुनीता केँ-हमर बेटीक बियाह मे किछु कपड़ा सीअएतै। सीबि देबहक बहिन? तोहर सिआइ किछु देबह आ किछु उधार रहि जेतह। अगिला मास देबह।
सुनीता केँ लगलै जे जीवन मे पहिल बेर क्यो ओकरा बहिन कहलकै-ए। ओ द्रवित भ’ गेल-तोरा बेटीक बियाह मे जतेक कपड़ा सीअएतह, हम एक्कहु टाक पाइ नइं लेब’। जाह! जहिया मोन होअ’ द’ जइह’।
जानि नइं सुनीता केँ ओहि राति की भ’ गेलै? निन्ने ने होइत रहै। ओहि गहिंकीक गप्प बेर-बेर मोन पड़ै छलै-हम तँ जानि-बुझि क’ फाटल-पुरान ल’ क’ तोरा लग अबै छी। तोहर रूप हमरा मोहने जाइत अछि। तों एकटा मरद किए ने क’ लै छह। असगरे कते खटबह?
सुनीता डाँटि क’ भगा देने छल ओहि गहिंकी केँ। ओकर कपड़ा सेहो घुरा देने छल।
मुदा, सुनीता बेर-बेर अएना मे अपन मुँह देखैत छल। साँचे, ओ एखनहुँ सुन्नरि अछि। ओकर बयसे की भेलै अछि। बड़का घरक बेटी रहैत तँ एखन बियाहो नइं भेल रहितै। बीस-एकैस कोनो बयस होइत छै? ई बयस तँ पोखरि मे चुभक’ बला होइ छै... साओनक झूला झूल’ बला होइ छै... कोनो राजकुमारक सपना देख’ बला होइ छै। मुदा, पुरुषक प्रतापें सुनीता केँ एही बयस मे गृहस्थी सम्हार’ पड़ि रहल छै।
ओकरा बियहुआ मोन पड़लै। पहिल बियाह, बियाहे सन भेल रहै। ब’र अएलै, बरियात अएलै। गाजा-बाजा अएलै। खूब धूम-धाम सँ ओकर बियाह कएने रहै ओकर बाप। माइ तँ ओकरा अबोधे मे छोड़ि अनका संग चलि गेल रहै। तैं सभ निमेरा ओकर बाप केलकै।
ओहि समय सुनीताक बयसे कतेक रहै? पनरहम मे छल। ई कोनो बियाहक बयस होइत छै? मुदा, ओकरा बाप केँ अल्प बयसहि मे विकसित ओकर देह अबूह लाग’ लगलै। दोसर आशंका एहि बातक रहै जे माइए जकाँ इहो ने ककरो संग माया-पिरती जोड़ि लिअए आ...। तेसर स्वार्थ प्रायः ई रहै जे बेटी केँ बिदा क’ देने दारू पीब’ लए छुट्टा भ’ जायत। क्यो रोकनिहार नइं रहतै।
आ तैं सुनीता केँ गरदामी पहिरा देलकै ओकर बाप।
मुदा, छओ मास नइं बीतलै कि अनर्थ भ’ गेलै। सुनीताक सीउथ उज्जर भ’ गेलै। चूड़ी फूटि गेलै आ पोते टूटि गेलै। लोक सभ सराप’ लगलै। सालो ने बीतलै कि बियहुआ केँ खा गेल।
सुनीताक चारू कातक संसार सुन्न भ’ गेलै। कतहु किछु नइं। चारू कात अन्हारे अन्हार। कतहु कोनो प्रकाश-पुंज नइं देखाइ छलै ओकरा।
बियहुआक विरासत मे भेटल रहै एकटा देशी गाय, जकर सेवा-सुश्रूषा करए। दूध बेचए आ दिन काटए।
मुदा, बयस केँ बेसी दिन धरि गारि क’ तँ नइं राखल जा सकैत अछि।
किछु गोटें लोभाएल रहै सुनीता पर, आ किछु धपाएल। मुदा, समय सुनीता केँ साकांक्ष बना देने रहै। ओ भावावेश मे ककरो जाल मे फँस’ बाली नइं छल।
किछु छौंड़ा सभ तँ हाथ धो क’ ओकरा पाछाँ पड़ल छल। ओकरा घर पर अएबाक हिम्मति तँ नइं करै, मुदा साँझ खन क’ जखन घास आन’ बाध दिस जाए, तँ छौंड़ा सभ किछु-ने-किछु टोनैत रहै ओकरा।
जखने काली खोला पार क’ चाहक दोकान दिस मुड़ए आ कि हेम बहादुर टहंकार सँ गीत उठबैक-मानै ने छौंड़ी हमर बतिया... फेरै ने एको बेर अँखिया... होऽऽऽ होऽऽऽ।-आ सुनीताक संगी सभ ओकरा खौंझाब’ लगै-एक बेर फेरही नजरि हेमे दिस। छौंड़ा जुआन छै। सुन्नर छै। तरहत्थी पर रखतौ।-आर-आर बहुत रास बात सभ कह’ लगै, मुदा सुनीता लेल धनि सन।
ओहि दिन सुनीता काली खोला दिस नइं गेल। सतीघट्टा बगान दिस चलि गेल एकसरिए। जानि नइं किए बाट भरि हेम बहादुर ओकर मानस पटल पर जगजियार होइत रहलै। आइ ओ छौंड़ा काली खोला लग एकर बाट तकिते रहि जएतै। मुँहक गीत मुँहें मे रहि जएतै छौंड़ाक।
सतीघट्टा बगान मे निश्चिन्त सँ घास कटैत छल सुनीता। कने कालक बाद एकटा गीत सुनाइ पड़लै माया को बाड़ी ना पिरती को फूल, संभाली राख’ है कुसुमे रुमाल...।
सुनीता चैंकि गेल। ई तँ हेमेक स्वर छिऐ। एम्हरो चलि अएलै छौंड़ा। ई तँ दिक् क’ देलक।-ओ सोचलक’। आइ जे ने झड़ान झाड़त जे...।
पुनः दोसर मोन कहलकै। छौंड़ा, कोनो बेजाए तँ नइं छै। इएह ने कने अहदी छै। एसगरुआ छै छौंड़ा, तैं ने जेना-तेना रहै छै। दोसराति भेटतै, तँ सम्हरि जेतै। ओकरो तँ एकटा पुरुष चाही। दुनू मिलि क’ कमाएत-खटाएत। समय बीतैत रहतै।
मुदा, ओ हेम बहादुर केँ बोर्डर पर दू-नम्मरी धन्धा नइं कर’ देत। बहुत रास दोसर-तेसर काज छै। नीको काज सँ पेट भरैत छै...।
सुनीताक गफ्फा घा’सँ भरि गेल छलै। गफ्फा दुखएलै तखन अखियास भेलै।-ओह...। ओ की सोच’ लागल छल। धुर जो...।-ओ स्वयं मुस्कियाइत छल।-ई की भ’ रहल छै ओकरा?
आ कि तखने हेम बहादुर जुमि गेल। बाजल-आखिर कहिया धरि अपन कोमल हाथ सँ हँसुआ धरैत रहबही, सुनीता?
सुनीता बाजल-देख हेम! बरोबरि जे हमरा पछुअबैत रहै छें, से नीक बात नइं। तोरा मोन मे की छौ? तो अपन बाट किए ने बदलै छें?
हेम बहादुर छक्का मारलक-हमरा मोन मे ओएह बात अछि, जे तोरो मोन मे छौ। हम तोरा चाहैत छियौ। हम तोरा सँ बियाह कर’ चाहैत छी। हम चाहैत छी जे अपना दुनू गोटें...।
सुनीता बिच्चहि मे रोकलक-अपन मुँह देखलेहें। इह! हमरा सँ बियाह करताह। तोरा सँ के बियाह करतौ? जकर सभ साँझ कान्छीक दारूक दोकान मे बीतै छै, तकरा बुतें बहु की डेबल हेतै?
मुदा, हेम बहादुर मान’बला नइं छल। ओ बाजल-हम तँ सदिखन तोरे मुँह देखैत रहै छियौ, अपन मुँह की देखिऐ?-कने थम्हैत पुनः बाजल-तों जनिते छें। हमरा माइ-बाप क्यो नइं अछि। एकटा खोपड़ी अछि, ओही मे रहै छी। ओही मे तोरो राखबौ। राखबौ मुदा माया-पिरतीक संग। आ जहिया हम आ तों एक मोन-एक परान भ’ जाएब, तहिया सँ कान्छीक होटल जाएब बन्न भ’ जेतै।
सुनीताक देह झुनझुना गेलै। रोइयाँ ठाढ़ भ’ गेलै। करेज धरक’ लगलै आ ठोंठ सुखाए लगलै।
ओ प्रश्न दृष्टि एँ हेम बहादुर दिस तकलक।
-सत्ते कहै छियौ सुनीता।
ओ तकैत रहल।
-एकदम सत्त। जे किरिया खुआ ले।
ओ तकिते रहल।
-विद्या नाश।
सुनीता केँ हँसी लागि गेलै। ओ बड़ी जोर सँ हँसल।
-हँसिते बाजल सुनीता-तों पढ़ले-लिखल कतेक छें जे विद्या नाश बला किरिया लगतौ।
-विश्वास नइं होउ, तँ आर दोसर जे किरिया खुआ ले, मुदा...।-हेम बहादुर सुनीताक मनःस्थिति बुझि चुकल छल। ओ सुनीताक हाथ पकड़ि लेलक-संसारक पैघ सँ पैघ किरिया खा सकैत छी हम। खुआ ले।
सुनीता केँ मात्रा एतबे बाजल भेलै-आब तकर बेगरता नइं छै।
बहुत दूर पच्छिम दिस मेघ हड़हड़ा उठलै। बिजुली चमकि उठलै। लगलै जेना ओत’ दू गोटा नइं, एक्कहि गोटा ठाढ़ होअए।
हेम बहादुरक बाहुपाश मे सुनीता केँ सुखक अनुभूति भेलै।
मोन्हारि साँझ भ’ गेलै। दुनू बिदा भेल। सुनीता निर्णय नइं क’ पाबि रहल छल जे ओ हारल छल आ कि जीतल।
दुनू दाम्पत्य बन्हन मे बन्हा गेल। टोल-पड़ोस मे फदका होम’ लगलै। नहूँ-नहूँ सभ किछु सामान्य भ’ गेलै।
बियाहक बादो सुनीता अपन घर आ गायक सेवा नइं छोड़लक। हेम बहादुर अपन खोपड़ी, अपन संगी दीपक सुब्बाक हाथें बेचि देलकै।
दुनू कमाए-खाए लागल आ रह’ लागल। घास काट’ लए सुनीता नइं, हेम बहादुर जाए।
समय पर समयक पथार लाग’ लगलै।
मुदा, बहुत दिन धरि एहि तरहें नइं रहि सकल ओ सभ। हेम बहादुरक बहसल मोन छान-पगहा तोड़’ लगलै। ओकर लुत्तुक अकास चढ़’ लगलै। सुनीता अपना मे कमी ताक’ लागल। आखिर ओकर हेम पुनः किए बहकि रहल छै।
हेम बहादुर दारू पीबि क’ आब’ लागल आ सभ राति दुनू प्राणी मे झगड़ा होम’ लगलै।
दरुपीबा पुरुष सुनीता केँ किन्नहुँ पसिन नइं छलै।
नहूँ-नहूँ हेम बहादुरक आन-आन बानि सभ सेहो सुनीता केँ बुझबा मे अएलै। ओ हेम बहादुरकेँ समझाब’ बुझाब’ लागल, मुदा ओकर सभ प्रयास व्यर्थ भ’ गेलै।
स्थिति एत’ धरि पहुँच गेलै जे हेम बहादुर आठ-आठ दिन घर सँ बाहर रह’ लागल। ओकरा लेल सुनीता सँ बेसी महत्वपूर्ण भ’ गेल छलै कान्छी दोकानक दारू... तिनपतिया... पपलू... फलास...।
सुनीता सभ किछु सहैत रहल।
सुनीता केँ सभ सँ बेसी दुःख ओहि दिन भेल रहै जहिया ओकर गाय बिका गेलै। हेम बहादुर दुखित होम’ लागल रहए। ओकरे दबाइ-बीरो लेल सुनीता केँ गाय बेच’ पड़लै।
सुनीताक गाय दीपक सुब्बा कीनने छल। हेम बहादुरक दोस।
एते दिन सभ किछु बर्दासि कएलक सुनीता। मुदा ओहि दिन हेम बहादुर साफे कहि देने रहै-आब तोरा सँ मोन ओंगठि गेल।-ई गप्प सुनीता केँ सहरजमीन पर आनि देलकै। ओकरा पराजय-बोध भेलै। लगलै जे ओकरा जीवन मे हारिए-हारि छै।
गाय बेचलाक बाद जे टाका भेटलै, ताहि सँ थोड़ेक हेम बहादुरक दबाइ लए खर्च कएलक आ एकटा सेकेण्ड हैण्ड सिलाइ मशीन किनलक। ओएह सिलाइ मशीन ओकरा जीवनक आबलम्ब भ’ गेल रहै।
हेम बहादुर अपन बानि नइं छोड़ि सकल। ओकर रोग बढ़िते गेलै। आब ओ घर आएब सेहो बन्न क’ देने रहए। दीपक सुब्बा कहने रहै सुनीता केँ-भौजी! दोसक रोग ठीक होम’ बला नइं छौ। सम्पूर्ण विश्व एहि रोगक इलाज लेल अपस्यांत अछि। हम-तों की छी?
अन्ततः हेम बहादुरक जीवन-लीला समाप्त भ’ गेलै। मेचीक कात मे मुइल पड़ल देखलकै लोक सभ। सुनीता केँ कहलकै। ओ पाथर भ’ गेल। देखहु लेल नइं गेल हेम बहादुरक लहास केँ।
हेम बहादुरक सेवा मे ओ स्वयं केँ एहि तरहें समर्पित क’ देने छल जे ओकरा इहो सोह नइं रहलै जे मज्जर कहिया टिकुला भ’ गेलै। सुनीताक हाथ-पैर भारी होम’ लगलै। अन्न-पानि सँ अरुचि होम’ लगलै। देह पीयर भेल जाइत छलै... आदि आदि। आइ जखन हेम बहादुर नइं छै, तखन ओकरा सोह भ’ रहल छै जो ओ माइ बन’ बाली अछि।
दीपक सुब्बाक अबरजात बढ़ि गेलै। मुदा, सुनीता ओकरा अपन उद्देश्य मे सफल नइं होम’ देलकै।
सातम मास मे सुनीता केँ बच्चा भेलै। बेटा रहै। मुदा छौंड़ा बचलै नइं। जनमि क’ मरि गेलै। दीपक दबाइ-बीरो करौने रहै ओकर।
सुनीताक देह मे सक्क लाग’ लगलै। ओ मशीन चलाब’ लागल छल। दीपक आबै। घंटाक घंटा बैसै आ प्रणय निवेदन क’ चल जाइ।
सुनीताक मोन कोनादन कर’ लगलै। लगै जेना कोनो आवा मे जड़ल जाइत होअए... अथाह पानि मे डूबल जाइत होअए... कोनो सड़ल-गन्हाएल डबरा मे उबडुब करैत होअए।
सभ पुरुषक आकृति मे हेम बहादुरक छवि देखए सुनीता, आ ओकर मोन तुरूछि जाइ।
ओ सोचलक। दीपक सुब्बा घर-परिवार बला लोक अछि। ओकरा मात्र सुनीताक घर आ देहसँ मतलब छै। ओ सुनीताक भ’ क’ नइं रहि सकैछ।
ओ नियारलक-आब बेसी दिन धरि अपन चेतना केँ ठकि क’ नइं राखि सकैछ। ओकरा की चाही? ओकरा नइं चाही सिन्नुर आ ने कोनो इलबाइस। ओकरा किछु नइं चाही। मात्रा जीबाक लेल चाही पाँच हाथ वस्त्रा आ पाँच क’र अन्न। से ओ मशीन चला क’ उगाहि लेत। ओकरा कोनो पुरुषक आबलम्ब नइं चाही। ई घर नइं चाही। ई घर ओकरा काटि क’ खा जेतै। एत’ भरि घर हेमे बहादुर देखाइत छै ओकरा।
आ एक दिन सुनीता अपन मशीन आ मोटा-चोटा उठौलक आ आबि गेल बजार। दिल कुमारीक घर मे किराया मे रह’ लागल।
दिल कुमारी केबाड़ पीटलकै, तखन तंद्रा भंग भेलै सुनीताक। ओ हड़बड़ायल। उठल। राति भरि जागबाक उझकी रहै। अंगैठी-मोर कएलक। मोन भेलै जे आइ काज नइं करए। दिन भरि अरामे करए।
मुदा से भ’ नइं सकलै। नगरपालिकाक मेहतर अपन बेटीक बियाह बला कपड़ा आ नाप सभ द’ गेलै। संगहि एकटा समाद सेहो कहने रहै-बहिन गे! प्रधान पंच तोरा बजलकौए। आइए दू बजे। ऑफिसमे।
सुनीता अचरज मे पड़ि गेल। प्रधान पंच ओकरा किऐ बजौतै? ओकरा सँ कोनो अपराध तँ ने भ’ गेलै अछि।
एत’ अएलाक बाद कतोक आँखिक प्रहार सहलक अछि सुनीता। बहुतो लोक हुलकी-बुलकी देलकै। एक दिन दीपक सुब्बा सेहो आएल रहै, मुदा ओ ओकरो मुँह दुसि देलकै। ओ अपरतीव भ’ क’ चल गेल। सुनीता अपन निर्णय पर दृढ़ अछि। ओकरा कोनो पुरुषक आबलम्ब नइं चाही।
पुनः एकटा प्रश्न ओकरा मोन केँ हौंड़ि दैक। प्रधान पंच किए बजौलकैए?
ओ कार्यालय पहुँचल। प्रधान पंच सँ बजएबाक कारण पुछलक। प्रधान पंच पुछलकै-तों एकसरिए रहै छें?
-हँ।
-आर क्यो?
-क्यो नइं।
-एकटा काज क’ सकैत छें?
सुनीता केँ डर भेलै। ओ डेरायल बाजल-कोन काज?
-कोनो खराप काज कर’ नइं कहैत छियौ।-प्रधान पंच एकटा अबोध बच्चा दिस संकेत करैत बाजल-देख! ई अबोध अनाथ छै। तोरो क्यो नइं छौ। एकरा पोस। धर्मो हेतौ। पाछाँ जा क’ ई बुढ़ारीक सहारा हेतौ। नगरपालिका सँ एकर खर्च सेहो भेटतौ, एक सए टाका मास।
सुनीता ओहि छौंड़ा दिस तकलक। देखनुक रहै छौंड़ा। तीन-चारि बर्खक रहल हेतै। ओ सकपका गेल। बाजल-विचारि क’ कहब।
-ककरा सँ?
-अपन मोनसँ... काकी सँ।
ताबत ओ अबोध आबि क’ सुनीताक आँचर पकड़ि लेलक। सुनीता पुनः ओहि छौंड़ा केँ देखलक। ओकर मात्सर्य उमड़ि गेलै। ओकर मोन पिघलि क’ आँखि बाटें बहार होम’ लगलै।
क्षणहिं ओ नोर पोछलक। नइं, ओ एक सए टाका मे एकटा घेघ नइं लेत। स्वयं केँ कोनो सम्बन्ध मे नइं बान्हत। कोनो सम्बन्ध नइं... कोनो सरोकार नइं...।
छौंड़ा आँचर पकड़नहिं छल।
दोसर मोन कहलकै। ई घेघ नइं। कंठी-माला छौ-राम नामा। ई नइं ठकतौ। ई धोखा नइं देतौ। कतहु पड़ा क’ नइं जेतौ।
सुनीताक मोन सकपक कर’ लगलै। ओकर करेज जोर-जोर सँ काँप’ लगलै। ओ किछु निर्णय नइं क’ पाबि रहल छल। लोक सभ देखैत रहलै। करुणा आ ममताक विचित्रा दृश्य उपस्थित भ’ गेलै।
सुनीता केँ लगलै जेना क्षणहि मे माया, मोह, स्नेह, भूख, प्यास आ ओकर सम्पूर्ण संवेदना जागि उठल हो। ओकरा सकपंज क’ नेने हो। ओकरा हरलै ने फुरलै, ओहि नेना दिस तकलक आ ओकरा कोरा मे उठा क’ चुम्मा लेब’ लागल।
मातृत्वक सजीव मूर्ति बनि गेल सुनीता।
सुनीता कागज बनौलक। नगरपालिका दिस सँ तीन मासक अग्रिम भेटलै आ छौंड़ा केँ ल’ क’ डेरा आएल।
सुनीताक निर्णय दिल कुमारी केँ सेहो नीक लागल रहै।
छौंड़ा बौक छलै। छौंड़ाक बौक होएब, सुनीता केँ कने झूस बना देने रहै। ओ छौंड़ा केँ बजएबाक प्रयास कर’ लागल।
ओहि राति लागल रहै सुनीता केँ, जेना खूब सुख सँ सूतल होअए। बौका केँ करेज मे साटि क’ सूतल छल। अपन जनमल नइं भेलै ताहि सँ की? ओकर मातृत्व सजग भ’ गेलै। मातृत्वक सम्पूर्णताक बोध भेल रहै ओहि राति।
छौंड़ा बौके नइं, अखलाह सेहो रहै। मुदा सुनीताक लेल ओ सोन सन रहै। आब सुनीता ओकरा अपना संग, काज बट्टम बला काज मे सेहो लगाब’ लगलै।
शुरुह मे छौंड़ा बड़ तंग करै ओकरा। काज दिस बट्टम लगा दै आ बट्टम दिस काज बना दै। नहूँ-नहूँ सुनीता ओकरा सीखाब’ लागल। छौंड़ा सीखि लेलक।
मुदा छौंड़ाक एकटा बानि एखनो छै। एखनो ओ सुनीताक करेजे मे सटि क’ सुतैत अछि। एक हाथ सुनीताक देह पर, दोसर... आ टाँग सुनीताक दुनू टाँगक बीच घोसिया क’...। निर्विकार भावें सूति रहै बौका। सुनीताक मातृत्व छलकि जाइ। ओहो ओकरा पजिया क’ सूति रहए।
ओना दिल कुमारी एक दिन मना कएने रहै-बौकाक ई आदति नीक नइं छै। एखन ने नेना छौ! आ नेना की? आब तँ सियान भेल जाइत छौ। ओकर एहि आदति केँ छोड़ायब जरूरी।
सुनीता बाजि उठल-काकी। तोरो मोन मे पापे उठैत छौ। धुर जो...।
समय बीत’ लगलै। सुनीताक मशीनक चक्का चल’ लगलै। बौका काज-बट्टम कर’ लागल।
समयक संग महगी बढ़लै। मजूरी, दरमाहा बढ़लै। बढ़लै कपड़ाक सिआइ। बाट बढ़लै। पीच रोड बढ़लै। मोटर गाड़ी बढ़लै। उड़ीस-मच्छर बढ़ि गेलै। लबरै-लुचपनी बढ़लै। दू-नमरी धन्धा आकास छूब’ लगलै।
घरक किराया बढ़ि गेलै। सुनीताक दोकान आ सुतबाक कोठरी फराक भ’ गेलै। नगरपालिका सँ भेट’ बला टका बन्न भ’ गेलै।
दिल कुमारीक बयस बढ़ि गेलै।
बौका सेहो जुआन होम’ लागल। सुनीता प्रौढ़ा होम’ लागल।
समय बदललै। राति-दिन मास मे बदलि गेलै। मास बर्ख मे। बर्ख युग मे। पंचायती व्यवस्था बदललै। प्रधान पंच बदलि गेलै। मेयर भ’ गेलै। जनमत संग्रह भेलै। आम चुनाव भेलै। प्रजातांत्रिक व्यवस्था भेलै। संविधान बदललै।
मुदा, बौकाक बानि नइं बदललै।
सुनीता केँ लगै जे ओ डोलि ने जाए। ओ बौकाक ओछाओन फराक क’ देने छल। मुदा बौका राति-राति भरि जागि क’ बिता दै। प्रात भेने जखन काज-बट्टम करै तँ निसभेर भेल बुझाइ, आँगुर मे सुइया भोंकि लै। सुनीताक ममता जागि जाइ।
एते दिन तँ नइं मुदा आब बौका सुनीताक गराक घेघ बनि गेल छै। सुनीता विचित्रा उहापोह मे फँसल छल। बौका ओकरा गरदनिक ढोल बनि गेल छै, ने बजौनहिं कल्याण आ ने हटौनहि शान्ति। कत’ जेतै छौंड़ा?
माघक पाला पड़ैत छलै। बौका केँ दोकान बला कोठरी मे ओछाओन क’ देने रहै सुनीता। मुदा छौंड़ा नइं मानलकै। अन्ततः सुनीता अपन कोठरी बन्न क’ लेलक। बौका दोकान बला कोठरी मे ठिठुरैत रहल।
सुनीता केँ सेहो निन्न नइं भेल रहै। एकटा आशंका जगौने रहै। बौका सुतलै, आ कि जगले छै?
ओ केबाड़ खोललक। बौका केँ ठिठुरैत देखि ममता जागि उठलै। ओकरा पुनः अपने लग बजा लेलक। बौका गेल आ सुनीता लग अपन बानिक अनुसारेँ निर्विकार भावें सूति रहल-एकटा हाथ सुनीताक देह पर... दोसर... आ टाँग...। ओ निन्न पड़ि गेल।
ई क्रम पुनः चल’ लगलै। एही क्रम मे एक राति डोलि गेल सुनीता। कोन सीमा धरि संयमित रहितै? ओकर संयम टूटि गेलै। सीमा पार क’ गेल। ओकर चेतना मरि गेलै। ओ, घिना गेल।
मुदा, बौकाक लेल धनि सन। ओकरा ने हर्षे होइ, ने विषादे।
प्रात भेने सभ किछु सामान्य रहै। असामान्य मात्रा एतबे रहै जे सुनीता भरि मोन बौका केँ देखि नइं पाबए। ओकरा ग्लानि होइ। मोन होइ जे एहि घिनाएल जिनगी सँ मुक्तिए उचित। मुदा बौका? ओकरा बाद बौका केँ के देखतै?
आ सुनीता किछु नइं क’ पाबए।
अपन सभटा असमर्थता एक दिन दिल कुमारी केँ कहने रहै सुनीता। दिल कुमारी सभ किछु सुनि नेने छल आ अन्त मे बड़ निर्दयी भ’ बाजल छल-जाहि दिन एहि छौंड़ा के जिम्मा लेलही, तहिया नइं बुझलही जे नमहर भ’ क’ इहो पुरुषे हेतै।
-मुदा बौकाक की दोष छै, काकी? ओकर कोनो दोष नइं छै। हमहीं...।
एक दिन साँझ खन बौका बजार दिस बहार भेलै, से घुरि क’ नइं अएलै। चारू कात ताका-हेरी मे लागि गेल सुनीता। राति बीति गेलै, मुदा बौका नइं अएलै।
पाँच दिन बीति गेलै। सुनीता कात करोटक सभ शहर-बजार आ गाम घर छानि लेलक, मुदा बौका ने भेटलै आ ने अएलै।
सुनीता हारि क’ बैसि रहल। ओकर मोन हदमदाए लागल रहै। देह मे कोनो सक्के नइं लगै।
दिल कुमारी ओकरा सम्बल देलकै ओहि दिन। ओ सुनीताक माथ अपन जाँघ पर राखि नेने रहै आ ओकर केश पर हाथ फेर’ लगलै। सुनीता केँ जीवन मे पहिल बेर माइक छाँह सन लगलै दिल कुमारीक स्नेहिल हाथ।
कने कालक बाद दिल कुमारी बाजलि-उठ! आब बौका नइं औतौ। चल अस्पताल। खसबा दैत छियौ।
सुनीता टुकुर-टुकुर दिल कुमारी दिस ताक’ लागल। ओ कोनो निर्णय नइं क’ पाबि रहलि छल। दिल कुमारी बाजल-जा धरि मरैत नइं छें, मशीन चलाबहि पड़तौ। लोकक फाटल-पुरान सीबहि पड़तौ।
सुनीताक सिलाइ मशीन एखनहुँ चलिते छै। कपड़ा सीबि लेलाक बाद ओ एक बेर विराट शून्य मे तकैत अछि... तकैत रहैछ, मुदा तखनहि दिल कुमारी ओकर तंद्रा भंग क’ दैछ-ला! काज-बट्टम क’ दैत छियौ!
●●●
प्रदीप बिहारी (05 मार्च 1963) मैथिलीक सुचर्चित कथाकार-उपन्यासकार-रंगकर्मी छथि। गुमकी आ बिहाड़ि, विसूवयस, शेष, जड़ि (उपन्यास), औतीह कमला जएतीह कमला, मकड़ी, सरोकार, पोखरि मे दहाइत काठ (कथासंग्रह) , खण्ड-खण्ड जिनगी (लघुकथा संग्रह) सहित कइएक अनुदित आ सम्पादित पोथी प्रकाशित। एकरा अतिरिक्त किछु टेली फिल्मक निर्देशन। कथा-संग्रह सरोकार लेल साहित्य अकादमी पुरस्कार सँ सम्मानित।
मकड़ी Reviewed by e-Mithila on दिसंबर 02, 2019 Rating:
सदस्यता लें टिप्पणियाँ भेजें ( Atom )


text:
कलकत्ता. मिथिला कल्याण परिषद, रिषड़ा अपन 31म वार्षिकोत्सवक शुभ अवसर पर विद्यापति स्मृति पर्व समारोह आयोजित क' रहल अछि. एहि अवसर पर प्रख्यात नाटयकार महेन्द्र मलंगिया लिखल नाटक “काठक लोक” केर मंचन कयल जा रहल अछि. 5 मई 2013, रविदिन संध्या चारि बजे रबीन्द्र भवन, रिषड़ामे भवनाथ झा केर निर्देशन मे नाटक मंचित होयत. मंच संचालन रंजीत कुमार झा करताह. विदित हो जे 31 वर्ष सं मिथिला कल्याण परिषद प्रति वर्ष सतत एहन आयोजन करैत आबि रहल अछि. महत्वपूर्ण बात ई अछि जे आदित्य बिड़ला ग्रूप केर एकटा यूनिट रिषड़ा स्थित जयश्री टेक्सटाइल्स मिथिला-मैथिलीक उत्थान हेतु प्रतिबद्ध अछि आ आयोजन पर होमयबला आर्थिक व्यय वहन क' रहल अछि.
प्रबंधन सदिखन मैथिली साहित्य आ नाटक कें प्रोत्साहित करैत आबि रहल अछि. एहि बेर जयश्री टेक्सटाइल्स केर उपाध्यक्ष डॉ अरुण कुमार सिन्हा कें मिथिलाक पहिचान पाग-दोपटा आ सम्मान पत्रक संग सम्मानित कयल जायत. वर्ष 1982मे स्थापित मिथिला कल्याण परिषद जयश्री टेक्सटाइल्समे काज केनिहार मैथिल द्वारा संचालित कयल जा रहल अछि.
स्मरणीय अछि जे पूर्वमे मिथिला कल्याण परिषद, रिषड़ाक तत्वावधानमे प्रख्यात नाट्य निर्देशक-अभिनेता दयानाथ झा केर निर्देशनमे कएकटा मैथिली नाटकक सफ़ल मंचन भ' चुकल अछि आ एहिबेर हुनक अनुज नाट्य निर्देशक-अभिनेता भवनाथ जी “काठक लोक”क निर्देशन क' रहल छथि. (Report: भास्कर झा )
प्रबंधन सदिखन मैथिली साहित्य आ नाटक कें प्रोत्साहित करैत आबि रहल अछि. एहि बेर जयश्री टेक्सटाइल्स केर उपाध्यक्ष डॉ अरुण कुमार सिन्हा कें मिथिलाक पहिचान पाग-दोपटा आ सम्मान पत्रक संग सम्मानित कयल जायत. वर्ष 1982मे स्थापित मिथिला कल्याण परिषद जयश्री टेक्सटाइल्समे काज केनिहार मैथिल द्वारा संचालित कयल जा रहल अछि.
स्मरणीय अछि जे पूर्वमे मिथिला कल्याण परिषद, रिषड़ाक तत्वावधानमे प्रख्यात नाट्य निर्देशक-अभिनेता दयानाथ झा केर निर्देशनमे कएकटा मैथिली नाटकक सफ़ल मंचन भ' चुकल अछि आ एहिबेर हुनक अनुज नाट्य निर्देशक-अभिनेता भवनाथ जी “काठक लोक”क निर्देशन क' रहल छथि. (Report: भास्कर झा )


text:
ⓘ सामान आ सेवा कर (भारत)
सामान आ सेवा कर एक अप्रत्यक्ष कर छी, जे १ जुलाई २०१७ मे भारतमे पेश कएल गेछल आ पूरे भारतमे लागू कएल गेछल जे केन्द्रीय आ राज्य सरकारसभद्वारा लगाएल गेल अनेकौं क्यासकेड करसभके बदलैत छल।जीएसटी संविधान १२२अम संशोधन कानून विधेयकके पारित होमएके बाद संविधान अधिनियम २०१७ के रूपमे पेश कएल गेल छल, जीएसटी परिषदद्वारा शासित अछी आ एकर अध्यक्ष भारतके वित्त मन्त्री छी। जीएसटीके अन्तर्गत सामान आ सेवासभ पर निम्न दरसभ ०%, ५%, १२%, १८% आ २८% कर लगाएल गेल अछी।अधिक महग आ अर्ध महग पत्थरसभ पर ०.२५% के एक विशेष दर आ सोना पर ३% के दर अछी।एकर अलावा २८% जीएसटी के ऊपर २२% या अन्य दरसभक एक सेट ठण्डा पेय पदार्थ, लक्जरी कारसभ आ तम्बाकू उत्पादसभ जेहन किछ वस्तुसभ पर लागू होएत अछी। जीएसटी अप्रत्यक्ष करसभके एकीकृत कर के साथ बदलि देल गेल आ एही लेल देशक २ ट्रिलियन डलरक अर्थव्यवस्थाक नाटकीय रूपसँ नव आकार दै के लेल सेट कएल गेल।
1. इतिहास
भारतक अप्रत्यक्ष कर शासनके सुधार प्रक्रिया १९८६ मे राजीव गान्धीक सरकारके वित्त मन्त्री विश्वनाथ प्रताप सिंह, संशोधित मूल्यमे वृद्धि कर एमओडीभीएटी के शुरुवातक साथ शुरू केने छल। एकर बाद, पी. बी. नरसिम्हा रावके तत्कालीन वित्त मन्त्री मनमोहन सिंह, राज्य स्तर पर भ्यालु एडेड ट्याक्स पर शीघ्र चर्चा शुरू केलक।
शुभारम्भ
सामान आ सेवा कर, १ जुलाई २०१७ मे भारतक राष्ट्रपति, प्रणव मुखर्जी आ भारतक प्रधानमन्त्री नरेन्द्र मोदी शुरू केने छल। संसदक केन्द्रीय हलमे आयोजित संसदक दुनु सदनसभके एक ऐतिहासिक मध्यरात्रि ३० जून सँ १ जुलाई सत्रक शुभारम्भ कएल गेल छल।


text:
माछक महत्व (Machhak Mahatva) - खट्टर ककाक तरंग - हरिमोहन झा |
माछक महत्व
(खट्टर ककाक तरंग)
ओहि दिन माछ पर शास्त्रार्थ बजरि गेल। बात भैलैक जे खट्टर कका पोखरि सॅं स्नान कैने चल अबैत रहथि। हम पुछलिऎन्ह - की खट्टर कका, माछ खाइ ?
खट्टर कका बजलाह – अवश्य, अवश्य । कोन माछ छौह ? नेबो छौह कि बाडी सॅं नेने चलू ?
हम कहलिऎन्ह - केवल सिद्धान्तक दृष्टिएं पूछल अछि ।
खट्टर कका बजलाह - तखन महा अनर्थ कैल अछि। भोजन काल ककरो पुछिऎक जे की, दही खाइ ? और पाछाँ कहिऎक जे केवल सिद्धान्त क दृष्टिऍं पूछल अछि । ई कोनो नीक बात थीक ? जौं माछक गप्प करबाक हो त सिद्धान्न क दृष्टिऍं करक चाही ।
हम – एकटा वैष्णवजी आएल छथि से सभ लोक कैं कंठी बान्ह्य कहैत छथिन्ह ।
खट्टर कका - पहिने हुनक इष्टदेवता रामचन्द्र कहियो कंठी बन्हलथिन्ह ? देखह विवाह मे -
“मीन पीन पाठीन पुराने, भरि-भरि भर कहारन आने ॥”
महाराज राम कैं त मृगयो सॅं प्रेम छलैन्ह । क्षत्रिय भऽ कऽ शिकार नहि करितथि, मांस नहि खैतथि त की बकरीक दूध पीबि कऽ रहितथि ?
अन्नशाक-प्रियः शूद्रो वैश्यो दुग्धदधिप्रियः ।
मत्स्यमांस-प्रियः क्षत्री ब्राह्मणो मधुरप्रियः ॥
और सीताजी त आजन्म सौभाग्यवती रहलीह । माछ कियेक छोडितथि?
हम - वैष्णवजीक सिद्धान्त छैन्ह जे माछ ककरो नहि खैबाक चाही ।
खट्टर कका - तखन की खैबाक चाही ? काँट ?
हम - ओ माछ कैं अखाद्य बुझैत छथि ।
खट्टर कका - से किएक ?
हम - ओहि मे जीव छैक तैं ।
खट्टर कका - जीव त वनस्पतिओ में होइत छैक । तखन माटि खाथु ।
हम - अन्न और फल क दोसर बात होइत छैक ।
खट्टर कका - दोसर बात की होइ छैक ?
हम - ओकर चैतन्य प्रस्फुटित नहि रहैत छैक ।
खट्टर कका - से त अंडो में नहि रहैत छैक ।
हम - वैष्णवजीक कथ्य छैन्ह जे मनुष्य स्वभावतः निरामिषभोजी थीक ।
खट्टर कका - कदापि नहि। यदि मनुष्य स्वभावतः निरामिषभोजी रहैत त माछ कैं देखितहि मालजाल जकॉ सूंघि कऽ छोडि दैत। खैबाक चाही कि नहि, ई प्रश्ने नहि उठैत ।
हम - तखन अपनेक की विचार ?
खट्टर कका- विचार यैह जे हमरा लोकनि भेडी-बकरीक श्रेणी में नहि छी ।
हम - अर्थात मांसाहारी छी, शाकाहारि नहि ?
खट्टर कका नोसि लेलन्हि, तखन कहय लगलाह - एक ठाम पहुनाइ में गे लहुं त पुछलक जे दही खायब कि दूध ? हम उत्तर देलिऎक – 'दही- दूध में परस्पर विरोधक सम्बन्ध त छैक नहि। हो त दूनू आनि सकैत छी।' तहिना मांस और साक में त कोनो विरोध छैक नहि। हमरा लोकनि उभय भोजी प्राणी थिकहु । दूध माछ दूनू मे कोनो बॉंतर नहि। झिंगो बेस झिंगुनियो बेस ।
हम – वैष्णवजी दॉंतक रचना सॅं सिद्ध करैत छथि जे मनुष्य वानर जकॉ सुद्ध फलाहारी जीव थीक । मांस खैवा योग्य हमरा दाँत हमरा लोकनि कै अछिए नहि ।
खट्टर कका - अछिए नहि तखन खाइ छी कोना? हम जे माछ खाइछी से की बिलाडिक दाँत पैच लऽ कऽ ? जहाँ धरि दाँत क प्रश्न छैक, वैष्णवजी कैं चिन्ता करबाक कोनो प्रयोजन नहिं । हॅं बेदाँतक भऽ गेला उत्तर त लोक बेदांती बनिए जाइत अछि ।
हम - परन्तु शास्त्रक दृष्टिएं त मांसाहार ``````
खट्टर कका - परम विहित।'यज्ञार्थं पशवः सृष्टाः।' कोन स्मृतिक प्रमाण चाहैत छ्ह ? मनु याग्यवल्क्य आदि त खैबा योग्य माछ क नामो गना गेल छथि ।
हम - स्मृतिक बात जाय दियऽ । जीव-दया क दृष्टि सॅं विचार करू ।
खट्टर कका - हम जौं दये करबैक ताहि सॅं की ? बगुला त दया नहि करतैक । चिल्होडि त नहि छोडतैक । ओकरा खायबला बहुत जन्तु छैक । हमरा मूंह सॅं छूटि कऽ सोंस-घरियारक मूंह में जायत । एहि सॅं माछक की उप कार हेतैक ?
हम- ओकर उपकार होउक वा नहि, किन्तु हमर अपन उपकार त हैत ।
ख०- हमर उपकार की हैत ?
हम- माछ-मांस उत्तेजक पदार्थ होइत अछि । ओ खैला सॅं मन में नाना प्रकारक विकार उत्पन्न होइत छैक । ताहि सभ सॅं बाँचब ।
खट्टर कका - तखन सुन्दरी युवती सॅं विवाह नहि कय लोक अस्सी वर्षक कुरूपा सॅं विवाह करय, जकरा देखि कऽ मन में कोनो विकार नहि उठैक ।
हम- वैष्णवजीक आशय छैन्ह जे माछ तामस भोजन थीक – हानिकारक।
खट्टर कका - आब तों आयुर्वेद पर ऎलाह। तखन निघंटु उठा कऽ देखह जे रोहु , कतरा, मांगुर आदि मत्स्य क की गुण छैक ।
हम- किन्तु खटाइ-मरचाइ आदि परवाक कारण माछ गुरुपाकी भोजन भऽ जाइत अछि ।
खट्टर कका - तखन त सभ सॅं लघुपाकी वस्तु होइत अछि साबुजदाना। सैह उसीनि कऽ खैबाक चाही ?
हम- वैष्णवजि एकटा और युक्ति दैत छथि। माछ क उत्कट गंधे सिद्ध करैछ जे ओ मनुष्य्क स्वाभाविक खाद्य नहि । लोक जबर्दस्ती तेल-मसालाक योग दय ओकरा खैबा योग्य बना लैत अछि। माछ मे यथार्थ स्वाद रहितैक त लोक ओहिना किऎक ने खाइत ?
खट्टर कका - तखन वैष्णवजी ओहिना काँच ओलक टोंटी किऎक नहि चिबबैत छथि एतेक विन्यास कऽ कऽ जे हलुआ-पूडी बनवैत छथि से सोझे गहूम किऎक ने फांकि जाइत छथि ? तेल मसाला केवल माछे में परैत छैक कि तरकारी मात्र में ? तखन सभ पित्त माछे पर किऎक ?
हम – वैष्णवजी क कथ्य छैन्ह जे माछ अपवित्र स्थान में रहैत अछि, अपवित्र वस्तु खाइत अछि, तैं अखाद्य थीक ।
खट्टर कका - तखन वैष्णवजी मधु किऎक खाइ छथि ? मधुमाछी कहाँ कहाँ - जाइत अछि, कथी-कथीपर बैसैत अछि तकरा देह सॅं निचोरि कऽ जे मधु बहराइत् अछि, से जखन हविष्य, त माछ त भला जल क जीव थीक ।
हम- तखन अहिंसा में अहां कैं विश्वास नहि अछि ?
खट्टर कका - कोना रहौ ? संसार मे यैह देखबा में अबैत अछि जे 'जीवो जीवस्य भक्षणम' । प्रकृति क नियमे छैक जे छोटका जीव कैं बडका जीव खा जाइत छैक । इचना कैं पोठा, पोठा कैं सौरा, सौरा कैं बोआर, बोआर कैं तिमि, तिमि कैं तिमिंगल`````````` यैह 'मत्स्य न्याय' सर्वत्र दृष्टिगोचर होइत अछि।सृष्टिक चक्रे हिंसा पर चलैत छैक। यदि भक्षक अपना भक्ष सॅं प्रीति करत त खाएत की ?
हम- परन्तु एहि देश में त 'अहिंसा परमो धर्मः'`````
खट्टर कका - यैह 'धर्मः' त हमरा लोकनि कैं चौपट कय देलक! पृथ्वी पर वैह जाति जीवित रहि सकैत अछि जकरा में भक्षण करबाक सामर्थ्य छैक । यदि अहिंसाक अर्थ होइक भक्ष्य बनि कऽ रहब, त सभ सॅं बडका अहिंसक छी जनेरक गाछ , जे केकरो नहि किछु बिगाडैत छैक । जकरा मन में अबैक छोपि लेओ । हौ बाबू हम त एहन जनेर बन'क हेतु तैयार नहि छी।
हम- वैष्णवजीक तात्पर्य छैन्ह जे कोनो जीव कैं निरर्थक क्लेश नहि पहुँचाबक चाही।
खट्टर कका - हम कहाँ क्लेश देबऽ जाइत छिऎक ? परन्तु जखन झोर बनि कऽ आगां मे आबि जाइत अछि, तखन ओकरा छोडने की लाभ? ओकरा कर्म में त जे क्लेश सहवाक से भइए गेलैक, तखन अपनो आत्मा कैं क्लेश पहुचाबी कोन बुद्धिमानी ?
हम - परन्तु अपना देशक जलवायु, संस्कृति ओ परम्परा कैं देखैत```
खट्टर कका - माछ खाएब परमावश्यक। खास कऽ मिथिला ओ बंगालक आर्द्रभूमि में । एही द्वारे मैथिल ओ बंगाली कुशाग्रबुद्धि होइत छथि। कंठी बन्हने बुद्धि कुठित भऽ जाइत छैक । तैं अधिकांश १११ नम्बरवाला संठी सन भेल रहैत छथि। यदि सभ ओहने भऽ जाय त बड़का-बड़का पोखरिक अधमन्ना रोहु की हैत? धार और चौर सभ में जे एतेक माछ होइत अछि से व्यर्थ भऽ जयत । देश कैं कतेक भारी आर्थिक छति पहुंचत ! लाखो गोटाक जीविका बन्द भऽ जैतैक । मलाह कथी पर चाँचर उठौताह ? मलाहिन कथी पर मूडाक माला पहिरतीह? कवि लोकनि की खा कऽ रस भरल पदावली क रचना करताह ? माछ गरीब क आहार ओ अमीर क श्रृंगार थीक । ई छुटि गेने अनेको सनातनी प्रथा टूटि जाएत । दही माछ्क भार बंद भऽ जाएत। पितृ-कर्म में माछ-मांसक भोज उठि जाएत। लोक की यात्रा करत ? स्त्रीगण जितिया में मडुआ क रोटी कथी संग खैतीह ? तखन सधवा ओ विधवा में भेद की रहत ? लोक बाडी में जमीरी नेबो किएक रोपत ? सरिसो आमिल लऽ कऽ की करत ? माछ तरबा काल जे दिव्य सुगन्ध वायुमण्डल में उड़ि परोसिया क जी सिहबैत अछि, से सौरभ कतय भे टत ? समाज कैं तेहन भारी धक्का लगतैक जे मैथिल संस्कृति क आधार शिला चूर्ण भऽ जायत। दड़िभंगा बोधगया में परिणत भऽ जाएत। और हमरा लोकनि बुद्धू (बुद्धदेवक अनुयायी) बनि जीवन यापन करब।तखन भगवतीक पूजा के करतैन्ह ? भगवान ने करथु जे मिथिला कैं एहन दिन देखय परैन्ह। खट्टर कका हाथ जोडि़ कऽ प्रर्थना करय लगलाह - हे भगवती! भगत लोकनि रामचन्द्रजीक प्रिय निषाद कैं विषादक सिन्धु में डुबाबय चाहैत छथिन्ह। हुनका लोकनि कैं सुबुद्धि दियौन्ह ।
पुनः हमरा दिस ताकि कऽ बजलाह - हम छी दुद्धा शाक्त । परम्परा सॅं मीनावतार क उपासक। हम्मर पित्ति - मट्टर कका - एकटा भजन गबैत रहथि तकर किछु पद सुना दैत छियौह ।
“ हरि हरि ! जन्म किएक लेल ?
रोहु माछ क मूड़ा जखन पैठ नहि भेल ?
मोदिनी क पलइ तरल जीभ पर ने देल !
घृत महक भुजल कबइ कंठ में ने गेल !
लाल-लाल झिंगा जखन दांत तर ने देल !
माङ्गुरक झोर सॅं चरणामृत ने लेल !
माछ क अंडा लय जौं नैवेद्य नहिं देल !
माछे जखन छाडि देब, खायब की बकलेल !
सागेपात चिबैबाक छल त जन्म किऎ लेल !” हरि हरि०
हम - धन्य छी, खट्टर कका ! एकादशीओ कैं छोडैत छियैक कि नहि ?
खट्टर कका- हौ, हमर शास्त्र चलय त एकादशी क कोन कथा , एकादशा पर्यन्त कैं नहि छोडी। हमरा पतरा में त दुइटा तिथि अछि । जाहि दिन माछ भेटल से पुर्णिमा , जाहि दिन नहि भेटल से अमावस्या ।
हम - अलबत्त ! शाक्त हो त आहाँ सन ।
खट्टर कका - परन्तु हौ जी, हम केबल शाक्ते टा नहि छी । थोडेक- थोडेक सभ पटल में छी। पञ्चामृत लेबऽकाल वैष्णव । भगवतीक प्रसाद काल शाक्त । शिवजी क बूटी बेर शैव ।
ई कहि खट्टर कका बूटीक आराधना में तत्पर भऽ गेलाह ।
Harimohan Jha Ki Kahaniya
Maithili Story
- asked 9 months ago
- B Butts


text:
विराटनगर, २१ जुलाई २०२१ । मैथिली जिन्दाबाद!!
भक्तिभाव आ भावुकता सँ भरल दर्जनों प्रस्तुति दैत श्रोता-दर्शकक मन मोहि लेलीह कुमकुम मिश्रा
भक्तिभाव आ भावुकता सँ भरल दर्जनों प्रस्तुति दैत श्रोता-दर्शकक मन मोहि लेलीह कुमकुम मिश्रा
रवि दिन सन्ध्याकाल ८ बजे सँ ११ बजे लगातार ३ घन्टा धरिक लाइव सत्र मे मिथिलाक सुप्रसिद्ध गायिका कुमकुम मिश्रा द्वारा दहेज मुक्त मिथिला समूह पर लाइव प्रस्तुति देल गेल। सावन मासक पहिल सोमवारीक सुअवसर पर सुश्री मिश्रा अपन जीवनयात्रा – गीत-संगीत क्षेत्र मे योगदान पर चर्चा आ संगहि दर्जनों गीत केर प्रस्तुति देलीह। समूह संचालिका वन्दना चौधरीक आमंत्रण पर अपन मधुर गायकी सँ दहेज मुक्तिक अभियान मे संलग्न हजारों सदस्य-अभियानी लोकनि लेल कुमकुम मिश्रा अपन अमूल्य समय आ गायकी केर प्रस्तुति देबाक पुनीत योगदान देलीह, ताहि लेल संस्थापक-संचालक द्वारा आभार सहित धन्यवाद प्रकट कयल गेल।
‘जुनि लियऽ हमर प्राण यौ बाबू’ – कन्या भ्रूण हत्या केर जघन्य पाप विरूद्ध लोकजागरण लेल नवीन मिश्रा (कुमकुम मिश्राक पतिदेव) रचित एक अत्यन्त भावुक करयवला रचना केर गायन सहित अनेकों भावपूर्ण आ भक्तिपूर्ण गीत सभक प्रस्तुति कयलीह कुमकुम मिश्रा। हुनक एहि ३ घन्टाक प्रस्तुति मे गीत-संगीतक यात्रा कतय सँ कतय धरि पहुँचल ताहि पर अपन विचार सब सेहो रखलीह।
विदित हो जे कुमकुम जी बहुत कम समय मे काफी लोकप्रियता हासिल करैत सैकड़ों पारम्परिक गीत सभ केँ अपन स्वर दैत रेकर्डिंग करय मे सफल भेलीह। एहि सँ हुनकर गायकीक चर्चा त चारूकात अछिये, मिथिलाक हेराइत-भोथियाइत आ आधुनिकताक झमार सँ झमारल गेल मूल्यवान् गीत सब केँ सेहो संरक्षण-संवर्धन आ प्रवर्धन करबाक काज हुनका द्वारा भेल अछि सेहो बड पैघ महत्वपूर्ण बात थिक।
कुमकुम जीक अपन यूट्यूब चैनल केर लिंकः
एहि के अलावा विभिन्न म्यूजिक चैनल सब पर सेहो हिनकर अनेकों रेकर्डिंग गीत सब उपलब्ध अछि। भक्ति गीत मे पराती, सोहर, समदाउन, नचारी, निर्गुण संग लोकगीत एवं अन्य गीत सब हिनका द्वारा गायल गेल अछि। हिनकर गायकीक विशेषता नहि केवल मधुर स्वर आ सुर-ताल संग भावनापूर्ण ढंग सँ गायब अछि, बल्कि गेबाक शैली एहेन जे सीधे श्रोताक हृदय मे प्रवेश कय जाइछ, गीतक एक-एक बोल आ शब्द केर भाव केँ स्पष्ट करबाक अद्भुत कला छन्हि हिनका मे। करोड़ों आम मिथिलावासीक हृदय मे विराजैत छथि कुमकुम मिश्रा से केवल अपन विशिष्ट गायकी सँ।
कुमकुम जी हाल दिल्ली मे रहैत छथि। हिनक पतिदेव श्री नवीन मिश्रा एवं सम्पूर्ण परिवारक प्रोत्साहन सँ एहि मुकाम धरि पहुँचलीह सेहो ध्यातव्य अछि। विवाह उपरान्त पति आ सासुर परिवारक प्रोत्साहन भेटला सँ हिनकर कला मे निखार एबाक बात सेहो उपरोक्त कार्यक्रम मे बतेलीह। नवीन जी सेहो गीत लेखन मे रुचि रखैत छथि। हिनकर लिखल कतेको रास गीत केँ कुमकुम जी अपन आवाज दैत रेकर्डिंग करौने छथि, किछु आर रेकर्डिंग करेबाक क्रम मे अछि। नवीन जीक दुइ रचना, कन्या भ्रूण हत्या रोकबाक उद्देश्य सँ रचित एक विलक्षण रचना ‘जुनि लियऽ हमर प्राण यौ बाबू’ तथा हेराइत-भोथियाइत गाम केर विशिष्टता केँ मोन पाड़यवला एकटा गीत ‘कतय गेल चून तमाकू’ केर प्रस्तुति सेहो एहि कार्यक्रम मे कुमकुम जी द्वारा कयल गेल छल।
शीघ्रहि कुमकुम जी संग विस्तृत अन्तर्वार्ता सेहो मैथिली जिन्दाबाद पर अपने लोकनि पढि सकब। एक सँ बढिकय एक गीतकार केर गीत केँ स्वर देनिहाइर स्वर सम्राज्ञी कुमकुम मिश्रा प्रति दहेज मुक्त मिथिलाक संस्थापक सह मैथिली जिन्दाबादक सम्पादक आभार केर शब्द रखैत हुनकर भविष्यक सफलता लेल शुभकामना सेहो देलनि। समाज आ संस्थाक हरेक व्यक्ति सँ ओ अपील कयलनि जे एहि तरहक महान गायिका सब केँ प्रत्यक्ष सुनी आ आगामी पीढी मे मैथिली गीतक मौलिक स्वरूप केर दर्शन आ मिथिलाक मौलिक गायक परम्परा सँ परिचय करेबाक काज जरूर करी।


text:
सगरमाथा राष्ट्रिय निकुञ्ज
सगरमाथा राष्ट्रिय निकुञ्ज पूर्वी नेपालक सोलुखुम्बु जिलाक उत्तरी भागम अछि जे सगरमाथा, ल्होत्से, नुप्त्से, चो यु, आमादब्लम हिमालसभ तथा ई अगलबगल क क्षेत्रक ओगटने अछि । एकर क्षेत्रफल ११४८ वर्ग कि.मि. अछि । ई सन् १९७६ म स्थापना कएल गेल अछि। ई निकुञ्ज क्षेत्रक सन् ११७९ सँ विश्व सम्पदा सूचीम सूचिकृत कएल गेल अछि । ई निकुञ्ज १८०० मि. सँ ४०४८ मि. तक क उचाईम रहल गेल अछि । एत कस्तुरी मृग पक्षी पावल जाएत अछि। ई क्षेत्रभितर बसोबास करैत लोगसभक सङ्ख्या करिब ३,००० अछि । जै म मुख्य रूपसँ शेर्पा जातीक लोगसभक बसोवास रहल अछि । एतक मुख्य बसोबास क्षेत्रसभ नाम्चे बजार, खुम्जुङ, थामे, थेङ्बोचे, स्याङ्बोचे आदि छि।
मकालु-बरूण राष्ट्रिय निकुञ्ज
मकालु-बरुण राष्ट्रिय निकुञ्ज क स्थापना बि. सं. २०४९ मे भेल अछि, जेकर नामाकरण मकालु हिमालक नामसँ कएल गेल अछि । एकर प्रशासनिक तथा ब्यबस्थापनक कार्य नेपाल सरकार, राष्ट्रिय निकुञ्ज तथा वन्यजन्तु संरक्षण विभागसँ होएत अछि तथा सहयोगिक रूपमे द माउन्टेन इन्स्टिच्युटस सेहो कार्य करैत आएल अछि । अरुण नदीक अगलबगलक उष्ण जंगलसँ हिमालयक उच्च भाग तक पसरल मकालु-बरुण राष्ट्रिय निकुञ्ज बिश्वक सबसँ उचाई स्थानमे रहल संरक्षीत क्षेत्र छी, जे समुन्द्री सतहसँ ८,००० मिटरक उचाईमे अवस्थित अछि। मकालु-बरुण राष्ट्रिय निकुञ्ज २३,३० वर्ग किलोमिटर क्षेत्रफलमे पसरल अछि । एहि निकुञ्ज भितर मकालु हिमाल ८,४६३ मिटर बिश्वक पन्ध्रौ ...
ढोरपाटन शिकार आरक्ष
ढोरपाटन शिकार आरक्ष नेपालक एक मात्र शिकार आरक्ष छी । ई आरक्ष पश्चिम नेपालमे धौलागिरी हिमश्रृंखला भितर रुकुम, म्याग्दि आर बाग्लुङ करि तीन जिलामे पसरल अछि, जेकर क्षेत्रफल १,३२५ वर्ग किलोमिटर रहल अछि । ढोरपाटन शिकार आरक्ष बि.सं. २०४० मे स्थापित भेल आर एकर बि.सं. २०४४ मे मात्र सरकारी मान्यता प्राप्त करलक । एकर उत्तरी सिमामे पुथा, चुरेन आर गुर्जा हिमालसभ रहल अछि । ई आरक्ष समुन्द्री सतहसँ २,८५० मिटर सँ ५,५०० मिटर उचाईमे अवस्थित अछि ।
अन्नपूर्ण संरक्षण क्षेत्र
अन्नपूर्ण संरक्षण क्षेत्र पश्चिम नेपालक गण्डकी तथा धौलागिरी अञ्चलक उत्तरी क्षेत्रसभमे परवाला नेपालक सबसँ बडका संरक्षण क्षेत्र छी । एकर क्षेत्रफल ७,६२९ बर्ग कि.मी. अछि । एहि अन्तरगत ८,००० मि. सँ लम्बा हिमालसभ, संसारक सबसँ गहिर काली गण्डकी नदीक खोंच, नेपालक सबसँ बेसी तथा कम पानि परैत ठामसभ अछि । ई नेपालक सबसँ महत्वपूर्ण पर्यटकीय गन्तब्य स्थल सेहो छी । नेपाल प्रकृति संरक्षण कोष अर्न्तर्गत स्थापना भेल ई संरक्षण क्षेत्र आयोजनाक कास्की, लमजुङ्ग, मनाङ, मुस्ताङ आर म्याग्दी करि ५ जिलाक ५६ टा गा.वि.ससभमे काम करैत आइब रहल अछि । २०४३ साल मंसीर सँ परीक्षण रूपमे कास्की जिलाक घान्द्रुकसँ काम कर शुरु करि ...
नेपालक विश्व सम्पदा क्षेत्रसभक सूची
सन् २०१७ धरि नेपालक ४ टा सम्पदाके संयुक्त राष्ट्र शैक्षिक, वैज्ञानिक आ सांस्कृतिक सङ्गठन द्वारा विश्व सम्पदा क्षेत्रमे मान्यता प्रदान कएल गेल अछि । नेपालक पहिल युनेस्को विश्व सम्पदा क्षेत्र सगरमाथा राष्ट्रिय निकुञ्ज तथा काठमाडौं उपत्यका छी । नेपालमे अखन धरि २ टा सांस्कृतिक आ २ प्राकृतिक मिश्रित क्षेत्रसभ अछि । एकर अतिरिक्त, नेपालद्वारा युनेस्कोकें प्रस्ताव कएल गेल १५ स्थानीय क्षेत्रसभ अछि । विश्व सम्पदा समितिद्वारा विश्व सम्पदा क्षेत्रमे सूची होमए कऽ लेल कोनो भी सम्पदाकें उचित विविध विशेषतासभक मापदण्ड पार केनाए आ कालान्तर धरि ओहि मापदण्डकें पूर्ण रूप सँ पालन करै पडैत अछि नै तँ ओ सम्पदाकें ...
दक्षिणी एसियाक विश्व सम्पदा क्षेत्रसभक सूची
सन् २०१४ धरि दक्षिणी एसियाक ६ टा देशसभक ६० टा सम्पदाके संयुक्त राष्ट्र शैक्षिक, वैज्ञानिक एवं सांस्कृतिक संगठन द्वारा विश्व सम्पदा क्षेत्रमे मान्यता प्रदान कएल गेल अछि । जहिमे अफगानिस्तान, भारत, नेपाल, श्रीलंका, पाकिस्तान तथा बंगलादेश रहल अछि । दक्षिण एसियामे रहल भुटान आ माल्दिभ्सक कोनो सम्पदाके युनेस्को एखन धरि मान्यता नै देनए अछि । ई क्षेत्रमे रहल भारतक सब सँ बेसी ३७ सम्पदा सूचीकृत कएल गेल अछि । ई क्षेत्र सँ सब सँ पहिने काठमाडौं उपत्यका तथा सगरमाथा राष्ट्रिय निकुञ्जके युनेस्को विश्व सम्पदा सूचीमे समावेश केनए छल ।
नुबचे
नुबचे नेपालक सोलुखुम्बु जिलाक खुम्बु क्षेत्रमे अवस्थित महालङ्गुर हिमश्रृंखला अन्तर्गत हिमाल छी। ई सगरमाथासँ २ किलोमिटरक दुरीमे रहल अछि। ई हिमाल सगरमाथाक पश्चिममे रहलक एकर नाम तिब्बती आ शेर्पा भाषामे नुबचे कहैत अछि जेकर अर्थ अंग्रेजीमे Western Peak आ नेपालीमे पश्चिमी शिखर कहब अछि।
बेडेन पावेल शिखर
बेडेन पावेल शिखर नेपालक लाङटाङ उपत्यका क्षेत्रमे अवस्थित एक हिमशिखर छी । सामान्यतया ई हिमशिखरके र्उकिमे शिखर कह चिनैत अछि । ई हिमशिखरके स.न् २००७ मे विश्व स्काउटिङक १०० वर्ष पुगल उपलक्ष्मे नेपाल सरकार विश्व स्काउटक संस्थापक बेडेन पावेलक स्मरणमे हिमशिखरक पुनः नामाकरण कैर बेडेन पावेल शिखर राखनै अछि ।


text: मैथिली गायन क्षेत्र मे कोलकाता प्रवासी मध्य अंजना इस्सर कोनो परिचय केर मोहताज नै छथि. बीतल कुछु साल मे ई देश-विदेशक कतिपय मंच सहित टीवी पर सेहो अपन प्रतिभाक परिचय देलनि अछि. लगातार अभ्यास सं हिनक गायिकी जेना आगू बढ़ल अछि, ओहि सं संगीत प्रेमी लोकनि कें बेस आश्वस्ति भेटैत अछि. हर्षक बात अछि जे बेगूसराय जिलाक झमटिया धाम मे हिनका सम्मानित कएल गेल अछि. गंगा महोत्सवक अवसर पर आयोजित सांगीतिक अनुष्ठान मे हिनका केंद्रीय मंत्री गिरिराज सिंह हाथे सम्मानित कएल गेलनि अछि. एहि आयोजन मे देवानंद झा, सत्येंद्र कुमार संगीत, वंदना सिंह, शिवेश मिश्रा आदि कलाकार लोकनि सेहो अपन गायिकी सं स्रोता कें भावविभोर केलनि. भारी संख्या मे कांवरिया लोकनि भजनक आस्वादन केलनि आ वातावरण बाबाक जयघोष सं गुंजायमान रहल. एहि अवसर पर जिला प्रशासनक अधिकारी लोकनि सेहो उपस्थित छलाह. अंजना इस्सर एहिना हमरा लोकनि कें गौरवबोध करबैत रहथि, अशेष शुभेच्छा! साभार: मिथिमीडिया


text:
नव दिल्ली/दड़िभंगा. साहित्य अकादेमी द्वारा एहि सालक पुरस्कारक घोषणा क' देल गेल अछि. मैथिली सहित 24 भाषा मे स्तरीय लेखन हेतु सभ साल ई पुरस्कार देल जाइत अछि. एहि बेरक साहित्य अकादेमी अवार्ड डॉ शेफालिका वर्मा कें हुनक आत्मकथा 'क़िस्त क़िस्त जीवन' हेतु देल जयबाक घोषणा भेल अछि. एकर संगहि कोंकणी उपन्यास केर मैथिली अनुवाद 'कर्मलीन' लेल महेंद्र नारायण राम कें अनुवाद पुरस्कार देल जयबाक घोषणा भेल अछि. मैथिलीक चर्चित युवा साहित्यकार 'अरुणाभ सौरभ' कें काव्य संग्रह 'एतबे टा नहि' लेल युवा पुरस्कार देल जयबाक घोषणा भेल अछि.बधाइ.
पुरस्कार घोषणाक बाद डॉ शेफालिका वर्मा मिथिमीडिया कें हरखित होइत कहलनि— साहित्य अकादमी, निर्णायक मण्डल आ' समस्त पाठककेँ धन्यवाद. हमरा लेल पाठकक प्रेम सभसँ पैघ पुरस्कार अछि. हं, पूर्वमे हमर 'एकटा अकास' पुरस्कारक पाँतिसँ छटा गेल रहए आ तहिया हमर पतिदेवकेँ अवस्से कनेक दुख भेल रहनि. फेर, तकरबाद मोनमे बैसि गेल जे ई सम्मान-पुरस्कारक हेर-फेरमे रहब हमरा वशक बात नहि आ तैँ एहिबेर सेहो किस्त किस्त....सँ व्यक्तिगत रूपेँ हमरा कोनो विशेष उमेद नहि छल. ओना किस्त किस्त...मात्र हमर जीवनी नहि बल्कि आत्माभिव्यक्ति अछि. एकरा लिखबाकाल हम अपन संपूर्ण जीवनक पुनर्दर्शन केलहुँ. अपना सभ समाजमे एकटा महिला लेल सामाजिक व्यवस्थामे अपन स्वतंत्र अस्तित्व बनायब कतेक कठिन छैक, कतेक संघर्षपूर्ण छैक तकर आत्म दर्शन छी किस्त-किस्त जीवन आ एहि जीवन संघर्षकाल हमर उर्जाक स्रोत हमर पति रहलाह तैँ हमर कोनो सफलताक श्रेय हुनके जेतनि. एहिठाम एकटा बात आओर जे हम किस्त किस्त...पहिने हिन्दीमे लिखब प्रारंभ केने रही मुदा, डॉ. रमानंद झा 'रमण'क प्रेरणा, पंचानन मिश्रक आ' शरदिन्दु चौधरीक अविस्मरणीय सहयोगसँ हम एहि ७०० पृष्ठकेँ मैथिलीमे लिखबामे सफल भेलहुँ आ'से एहि पुरस्कारक श्रेय हिनका सभक संग शेखर प्रकाशन कें सेहो जाइत छैक.
शेफालिका वर्मा कें पुरस्कार भेटला पर मैथिली साहित्यकार ओ प्रसिद्ध भाषाविद उदय नारायण सिंह 'नचिकेता' केर कहब छलनि जे ई बहुत सुखद समाद अछि. शेफालिका बहुत दिन सं उपेक्षित छलीह. ज्ञात हो जे पुरस्कार केर दउग मे नचिकेता केर पोथी सेहो छल.
साहित्यकार रमानंद झा 'रमण' अपन प्रसन्नता प्रकट करैत कहलनि जे हमर सौभाग्य छल जे हम एहि पोथीक प्रारंभिक पाठकमे सँ छी आ एकर लोकार्पणक अवसरपर मुख्य वक्ताक रूपमे हमरा बाजैक अवसर भेटल अछि. शेफालिकाजीक किस्त-किस्त जीवन मैथिली साहित्यक एकटा अनमोल धरोहर अछि. पुरस्कारक लेल एहि पोथीक चयनक पाछाँ चयनकर्ताक जे तर्क रहल होइन किंतु चयन स्वागतयोग्य अछि. तखन शेफालिकाजी छल-प्रपंच नहि जनैत छथि तैँ एतेक दिन कतिआयल सन छलीह आ पुरस्कार विलंबसँ भेटलनि.
साहित्ze: small;">. किस्त-किस्त जीवन मैथिली साहित्यमे एकटा विशेष स्थान रखैत अछि,
पुरस्कार घोषणाक बाद डॉ शेफालिका वर्मा मिथिमीडिया कें हरखित होइत कहलनि— साहित्य अकादमी, निर्णायक मण्डल आ' समस्त पाठककेँ धन्यवाद. हमरा लेल पाठकक प्रेम सभसँ पैघ पुरस्कार अछि. हं, पूर्वमे हमर 'एकटा अकास' पुरस्कारक पाँतिसँ छटा गेल रहए आ तहिया हमर पतिदेवकेँ अवस्से कनेक दुख भेल रहनि. फेर, तकरबाद मोनमे बैसि गेल जे ई सम्मान-पुरस्कारक हेर-फेरमे रहब हमरा वशक बात नहि आ तैँ एहिबेर सेहो किस्त किस्त....सँ व्यक्तिगत रूपेँ हमरा कोनो विशेष उमेद नहि छल. ओना किस्त किस्त...मात्र हमर जीवनी नहि बल्कि आत्माभिव्यक्ति अछि. एकरा लिखबाकाल हम अपन संपूर्ण जीवनक पुनर्दर्शन केलहुँ. अपना सभ समाजमे एकटा महिला लेल सामाजिक व्यवस्थामे अपन स्वतंत्र अस्तित्व बनायब कतेक कठिन छैक, कतेक संघर्षपूर्ण छैक तकर आत्म दर्शन छी किस्त-किस्त जीवन आ एहि जीवन संघर्षकाल हमर उर्जाक स्रोत हमर पति रहलाह तैँ हमर कोनो सफलताक श्रेय हुनके जेतनि. एहिठाम एकटा बात आओर जे हम किस्त किस्त...पहिने हिन्दीमे लिखब प्रारंभ केने रही मुदा, डॉ. रमानंद झा 'रमण'क प्रेरणा, पंचानन मिश्रक आ' शरदिन्दु चौधरीक अविस्मरणीय सहयोगसँ हम एहि ७०० पृष्ठकेँ मैथिलीमे लिखबामे सफल भेलहुँ आ'से एहि पुरस्कारक श्रेय हिनका सभक संग शेखर प्रकाशन कें सेहो जाइत छैक.
शेफालिका वर्मा कें पुरस्कार भेटला पर मैथिली साहित्यकार ओ प्रसिद्ध भाषाविद उदय नारायण सिंह 'नचिकेता' केर कहब छलनि जे ई बहुत सुखद समाद अछि. शेफालिका बहुत दिन सं उपेक्षित छलीह. ज्ञात हो जे पुरस्कार केर दउग मे नचिकेता केर पोथी सेहो छल.
साहित्यकार रमानंद झा 'रमण' अपन प्रसन्नता प्रकट करैत कहलनि जे हमर सौभाग्य छल जे हम एहि पोथीक प्रारंभिक पाठकमे सँ छी आ एकर लोकार्पणक अवसरपर मुख्य वक्ताक रूपमे हमरा बाजैक अवसर भेटल अछि. शेफालिकाजीक किस्त-किस्त जीवन मैथिली साहित्यक एकटा अनमोल धरोहर अछि. पुरस्कारक लेल एहि पोथीक चयनक पाछाँ चयनकर्ताक जे तर्क रहल होइन किंतु चयन स्वागतयोग्य अछि. तखन शेफालिकाजी छल-प्रपंच नहि जनैत छथि तैँ एतेक दिन कतिआयल सन छलीह आ पुरस्कार विलंबसँ भेटलनि.
साहित्ze: small;">. किस्त-किस्त जीवन मैथिली साहित्यमे एकटा विशेष स्थान रखैत अछि,
साहित्य अकादेमी केर परामर्शदात्री समिततिहासकार-आलोचक सेहो एहि बातके मानलथि. हुनकर प्रत्येक रचना भावपूर्ण होइत अछि. मैथिलीमे महिला साहित्यकारक खगता रहल अछि आ' एहनामे लीली रे, निरजा रेणु आ उषाकिरण खाँक बाद ई चारिम महिला छथि आ' तैँ ई पुरस्कार चयन एकटा विशेषार्थ रखैत अछि. पुरस्कार देरीसँ अवस्स भेटलनि मुदा, एहन तरहक विसंगति पहिने सेहो देखल गेल अछि. किस्त-किस्त जीवन मैथिली साहित्यमे एकटा विशेष स्थान रखैत अछि, बधाइ.
साहित्य अकादेमी केर परामर्शदात्री समिति केर पूर्व सदस्य ओ मिथिला विकास परिषद् केर राष्ट्रीय अध्यक्ष अशोक झा शेफालिका वर्मा कें बधाइ देइत कहलनि जे अकादेमी केर ई निर्णय अप्रत्याशित अछि. एतेक सुप्पत निर्णय आओत से आश नहि छल. शेफालिका वर्मा कें पुरस्कार भेटब आवश्यक छल. हम एकर स्वागत करैत छी.
एकर संगहि महेंद्र नारायण राम ओ अरुणाभ सौरभ कें सेहो बधाइ देबयवला केर नमहर संख्या अछि. अकादेमी पुरस्कार सं पहिने डॉ शेफालिका वर्मा सं मिथिमीडिया केर कार्यकारी सम्पादक चन्दन कुमार झा साक्षात्कार लेने छलाह जे हुनक पुरस्कृत पोथी ओ अनेकानेक प्रसंग अपना मे समेटने अछि. साक्षात्कार पढबाक हेतु नीचाक फोटो पर क्लिक करी—
[maithili, mithila, maithil, vidyapati, sahitya, maithili news, samad, maithili media, newspaper]


text:
ब्रिटिशकालमे नवीन स्वतंत्र साहित्यिक गद्य विधाक रुपमे निबंधक जन्म भेल। निबंध गद्यक अोहि विधाकेँ कहल जाइत अछि जाहिमे लेखक कोनो विषय पर स्वच्छन्दतापूर्वक मुदा एकटा विशेष सोषठव, सहिति, सजीवता एवं वैयक्तिकताक संग अपन भाव, विचार एवं अनुभवकेँ व्यक्त करैत छथि। निबंधक विकासमे पत्र-पत्रिकाक विशेष योगदान रहल। मैथिल हित साधन, मिथिला मोद, मिहिर सन पत्र-पत्रिका एकटा ठोस धरातल प्रदान कयल। एकर अतिरिक्त मैथिली अकादमी, चेतना समिति,साहित्य अकादमी अादि संस्थानक विशेष योगदान अछि। प० मुरलीधर झा, हरि नारायण झा, त्रिलोचन झा अादि एहि कालक उल्लेखनीय निंबधकार अछि। एहि कालमे समसामयिक विषय एवं समस्याकेँ प्राथमिकता प्रदान कयल गेल। निंबधक उद्देश्य नैतिक अार्दशक स्थापना, मातृभाषाक प्रसार, जातीय गौरवक ग्यान प्रसारण रहल।
स्वतंत्रताक बाद निंबधमे परिपुर्णता अा परिपक्वता देखल जाय सकैत अछि। स्वतंत्रताकपुर्वक अपेक्षा अालोच्यकालमे निबंधक कथ्य एवं शिल्पमे वस्तुतः महान परिवर्तन देखल जाइत अछि। निबंधक सम्पदाकेँ एना वर्गीकृत कयल जा सकैत अछि।
1. वर्णात्मक – वसन्तक आगमान (म०म० डाॅ० उमेश म्रिश्र)
2. विचारात्मक – मैथिली नाटक: दशा दिशा (सुधाशु शेखर चोधरी)
3.व्यक्तिगत – पृथ्वी ते पात्रं (यात्री)
4.लोक तात्विक – दीनाभद्री, सलहेस (मणिपद्म)
5.भावात्मक – अभिलाशा ( मनमोहन झा)
6.हास्य व्यंग्य प्रधान – खट्टर ककाक तरंग (हरिमोहन झा)
7.सामयिक – बंगलादेश अौ मैथिली कवि (डाॅ० दिनेश कुमार झा)
समाज, संस्कृति,धर्म, शिक्षा, साहित्य एवं राजनीति अादि समस्त विषय निबंधकार लोकनिक विवेचनाक क्षेत्र बनल आ मैथिली साहित्यवृद्धिमे सहायक भेल।


text:
हिंदी दिवस : हर हिंदुस्तानी के आवाज हिंदी..
मुदा बदलैत परिवेश मे जतय आय लोग के लेल वक्त नय अछि ओतय आय लोग सव भाषा के खिचड़ी कऽ देलक अछि। अंहा अपन आस-पासक लोगक बात पर गौर करव तऽ अंहा पैव जे आय शायदे ही कुनो एहन पुरूष औऱ महिला हैत जे कि शुद्ध भाषा के प्रयोग करैत होयत..जेना कि हिंदी बाजैत समय अंग्रेजी के प्रयोग, मैथिलि बाजैत हिंदी आ इंग्लिश शब्दक प्रयोग।
आय तऽ लोग महिलाओं सँ बात करैत कहैत अछि. आप खा रहे हो..या फेर बड़े सँ बात करैत समयो तू-तड़ाके क प्रयोग करैत अछि जेना कि तू खा ले, आप निकलो वगैरह..वगैरह।
दोसर अहम बात जे आय-काइल हर जगह अछि ओ अछि अंग्रेजी के बोलबाला। भौतिकतावादी युग मे स्टेटस मेंटेन करय के चक्कर मे हम विदेशी भाषा के तऽ तेजी सँ अपना रहल छि कियाकि इ बेहद जरूरी अछि, मुदा अपन पहचान ऑउर अपन मातृभाषा के बिसरैत जा रहल छि।
आय अगर मिथिलांचल दंपति दिल्ली, पुणे ऑउर बैंगलोर मे रहैत अछि तऽ हुनका बच्चा के मैथिलि नय आवैत अछि कियाकि ओ अपन बच्चा के कखनो मैथिलि बाजनय सिखेवे नय केलक, अगर बच्चा कखनो काल नकल करैतो अछि तऽ डांट-फटकार परैत अछि कियाकि हुनका लागैत यऽ जे कि हमर बच्चा मातृभाषा सीखे कs की करत ओकरा अंग्रेजी एवा चाहि कियाकि इहे सँ ओ स्मार्ट कहलैत जहनकि अपन क्षेत्रीय भाषा बाइज के पिछडल लागत।
इ सवटा लोगक ग्रसित मानसिकता कऽ सबूत अछि जेकर कारणे आय हमार क्षेत्रीय भाषा के ओ बढ़ावा नय मिलैत अछ जे कि अंग्रेजी कs मिल रहल अछ। हम देशक आन-बान ऑउर शानक बरकरार राखय के लेल कसम तऽ खाइत छि मुदा की मातृभाषा के अनदेखा कऽ के हम वाकई मऽ अपन सप्पत निभा रहल छि।


text:
अन्तर्राष्ट्रिय ध्वन्यात्मक लिपि
अन्तर्राष्ट्रिय ध्वन्यात्मक लिपि (अ॰ध॰व॰, अङ्ग्रेजी: International Phonetic Alphabet, इन्टरनेसनल फनेटिक एल्फाबेट) एक एहन लिपि छी जाहिने विश्वक सब भाषासभक ध्वनिसभ लिखल जा सकैत अछि । एकर हर अक्षर आ हरेक ध्वनिक एक-सँ-एकके सम्बन्ध होइत अछि । आरम्भमे एकर अधिकतर अक्षर रोमन लिपि सँ लेल गेल छल, मुदा जेना-जेना एहिमे विश्वक बहुतेक भाषासभक ध्वनिसभ जोडल जाए लागल तँ बहुत सँ युनानी लिपि सँ प्रेरित अक्षर लेल गेल आ बहुतेक बिलकुले नव अक्षरसभक निर्माण कएल गेल । एहिमे सन् २०१० धरि १६० सँ अधिक ध्वनिसभक लेल चिह्न दर्ज कएल जा चुकल अछि, मुदा कोनो भी एक भाषाके दर्शाबैक लेल ई वर्णमालाक एक भागक मात्र जरुरत होइत अछि ।
ई प्रणालीके ध्वन्यात्मक प्रतिलेखन (ट्रान्सक्रिप्सन)मे सूक्ष्म प्रतिलेखन [ ] क चिन्हसभक बीचमे आ स्थूल प्रतिलेखन / / क चिन्हसभक भितर लिखल जाइत अछि । एकर नियामक अन्तर्राष्ट्रिय ध्वन्यात्मक सङ्घ छी । उदाहरणक लेल:


text:
> मिविप कयलक मंथन
कलकत्ता. नाटक खेलब, देखब, सुनब एतेक सोचिते मोन आनंदित भ' उठैत अछि. एक बेर नाटक खेलबा लेल कतेको बेर अभ्यास क' कलाकार मंच पर उतरैत अछि त' से देखय लेल दूर-दूर सं लोक जुटैत अछि. एतेक धरि जे रेडियो पर नाटक सुनबा लेल सेहो लोक कान अजबारने रहैत अछि. एहन रोचक नाटक हेतु मिथिला विकास परिषद् केंद्रीय कार्यालय मे आइ (2 सितम्बर) परिचर्चा केर आयोजन कयलक. मिथिला महोत्सवक 9 दिवसीय कार्यक्रम मे नाटक सेहो राखल गेल अछि. एहि विषय पर व्यापक चर्च कयल गेल आ आगामी नाटक कार्यक्रमक निर्णय लेल गेल. मिविप केर राष्ट्रीय अध्यक्ष अशोक झा कहलनि जे नाटक हमरा लोकनि आरम्भहि सं करैत अयलहुं अछि जे दर्शक द्वारा सराहल जाइत रहल अछि. हमरा सभ पहिने सं नीक प्रस्तुतीकरण करब आ एकरा एक चुनौती जकां लेब.
ज्ञात हो जे मिथिला विकास परिषद् द्वारा आयोजित मिथिला महोत्सव केर तेसर दिन भारतीय भाषा परिषद् मे 23 सितम्बर कें साहित्यिक कार्यक्रम होयत. तकर बाद नाटकक आयोजन होयत. नाट्य कार्यक्रम केर औपचारिक घोषणा शीघ्र होयत. परिचर्चा मे विनय प्रतिहस्त, गोपिकांत झा मुन्ना, अंजय चौधरी, पवन ठाकुर आ अन्यान्य लोकनि उपस्थित छलाह.
कलकत्ता. नाटक खेलब, देखब, सुनब एतेक सोचिते मोन आनंदित भ' उठैत अछि. एक बेर नाटक खेलबा लेल कतेको बेर अभ्यास क' कलाकार मंच पर उतरैत अछि त' से देखय लेल दूर-दूर सं लोक जुटैत अछि. एतेक धरि जे रेडियो पर नाटक सुनबा लेल सेहो लोक कान अजबारने रहैत अछि. एहन रोचक नाटक हेतु मिथिला विकास परिषद् केंद्रीय कार्यालय मे आइ (2 सितम्बर) परिचर्चा केर आयोजन कयलक. मिथिला महोत्सवक 9 दिवसीय कार्यक्रम मे नाटक सेहो राखल गेल अछि. एहि विषय पर व्यापक चर्च कयल गेल आ आगामी नाटक कार्यक्रमक निर्णय लेल गेल. मिविप केर राष्ट्रीय अध्यक्ष अशोक झा कहलनि जे नाटक हमरा लोकनि आरम्भहि सं करैत अयलहुं अछि जे दर्शक द्वारा सराहल जाइत रहल अछि. हमरा सभ पहिने सं नीक प्रस्तुतीकरण करब आ एकरा एक चुनौती जकां लेब.
ज्ञात हो जे मिथिला विकास परिषद् द्वारा आयोजित मिथिला महोत्सव केर तेसर दिन भारतीय भाषा परिषद् मे 23 सितम्बर कें साहित्यिक कार्यक्रम होयत. तकर बाद नाटकक आयोजन होयत. नाट्य कार्यक्रम केर औपचारिक घोषणा शीघ्र होयत. परिचर्चा मे विनय प्रतिहस्त, गोपिकांत झा मुन्ना, अंजय चौधरी, पवन ठाकुर आ अन्यान्य लोकनि उपस्थित छलाह.
(Report: मिथिमीडिया ब्यूरो)


text:
चलैत रहल। कार्यक्रमकेँ दीप प्रज्वलित क' विधिवत् उद्घाटन केलनि वनगामा (उत्तरी) पंचायतक मुखिया श्री दयानंद साह आ सरपंच श्री नूनू साहजी। मैथिली साहित्यक श्रेष्ठ कथाकार, नाटकरकार, उपन्यासकार आ कवि श्री जगदीश प्रसाद मंडल, एकैसम् शताब्दीक पहिल दशकक सर्वश्रेष्ठ कवि श्री राजदेव मंडल आ कवि श्री अच्छेलाल शास्त्री जीकेँ नव वस्त्रक संग प्रो राधाकृष्ण चौधरी लिखित ‘मिथिलाक इतिहास’ आ मैथिली साहित्यक सर्वश्रेष्ठ बाल-साहित्य ‘मिथिलाक लोकदेवता’ (श्रीमती प्रीति ठाकुर) पोथीसँ सम्मानित कएल गेलनि। सम्मान समारोहक अध्यक्षता केलनि श्री मिथिलेश सिंह (शिक्षक, मध्य विद्यालय- महदेवा, मधुबनी) आ मंच संचालन श्री दुर्गानंद मण्डल आ संजीव कुमार शमा।
नवका- पुरनका लेख सर्च करु...
स्थानीय कवि परिषद (सलहेसबाबा परिसर- औरहा, प्रखण्ड- लौकही)क चारिम वार्षिकोत्सव- 2012- (रिपोर्ट पूनम मण्डल)
आइ दिनांक- 27 जनवरी 2012 (शुक्र दिन) स्थानीय कवि परिषदक चारिम वार्षिकोत्सव-2012क अवसरपर सम्मान समारोह आ कवि सम्मेलन श्री उमेश पासवानक संजोजकत्वमे सुसम्पन्न भेल। स्थान- सलहेसबाबा परिसर- औरहा, प्रखण्ड- लौकही, जिला- मधुबनी, समए- 11: 00 बजे (पूर्वाहन)सँ संध्या 5 बजे धरि कार्यक्रम
चलैत रहल। कार्यक्रमकेँ दीप प्रज्वलित क' विधिवत् उद्घाटन केलनि वनगामा (उत्तरी) पंचायतक मुखिया श्री दयानंद साह आ सरपंच श्री नूनू साहजी। मैथिली साहित्यक श्रेष्ठ कथाकार, नाटकरकार, उपन्यासकार आ कवि श्री जगदीश प्रसाद मंडल, एकैसम् शताब्दीक पहिल दशकक सर्वश्रेष्ठ कवि श्री राजदेव मंडल आ कवि श्री अच्छेलाल शास्त्री जीकेँ नव वस्त्रक संग प्रो राधाकृष्ण चौधरी लिखित ‘मिथिलाक इतिहास’ आ मैथिली साहित्यक सर्वश्रेष्ठ बाल-साहित्य ‘मिथिलाक लोकदेवता’ (श्रीमती प्रीति ठाकुर) पोथीसँ सम्मानित कएल गेलनि। सम्मान समारोहक अध्यक्षता केलनि श्री मिथिलेश सिंह (शिक्षक, मध्य विद्यालय- महदेवा, मधुबनी) आ मंच संचालन श्री दुर्गानंद मण्डल आ संजीव कुमार शमा।
चलैत रहल। कार्यक्रमकेँ दीप प्रज्वलित क' विधिवत् उद्घाटन केलनि वनगामा (उत्तरी) पंचायतक मुखिया श्री दयानंद साह आ सरपंच श्री नूनू साहजी। मैथिली साहित्यक श्रेष्ठ कथाकार, नाटकरकार, उपन्यासकार आ कवि श्री जगदीश प्रसाद मंडल, एकैसम् शताब्दीक पहिल दशकक सर्वश्रेष्ठ कवि श्री राजदेव मंडल आ कवि श्री अच्छेलाल शास्त्री जीकेँ नव वस्त्रक संग प्रो राधाकृष्ण चौधरी लिखित ‘मिथिलाक इतिहास’ आ मैथिली साहित्यक सर्वश्रेष्ठ बाल-साहित्य ‘मिथिलाक लोकदेवता’ (श्रीमती प्रीति ठाकुर) पोथीसँ सम्मानित कएल गेलनि। सम्मान समारोहक अध्यक्षता केलनि श्री मिथिलेश सिंह (शिक्षक, मध्य विद्यालय- महदेवा, मधुबनी) आ मंच संचालन श्री दुर्गानंद मण्डल आ संजीव कुमार शमा।
कार्यक्रमकेँ आगाँ बढ़ाओल गेल श्री राधाकान्त मण्डलक स्वलिखित स्वागत गीत- हे मिथिलावासी कविवर, स्वागत हमर स्वीकार करू....सँ। ‘आशासँ फूलक माला लेने हम ठाढ़......’ सुन्दर गीतसँ प्रो. उपेन्द्र नारायण अनुपमजी सेहो स्वागत केलनि। तकरबाद स्वागत भाषण प्रस्तुत केलनि प्रो. कपिलेश्वर साहु जी आ स्वागत कविताक अतिविशिष्ठ पाठ केलनि- श्री रामविलास साहुजी। पहिल सत्रक समापनक बाद दोसर सत्र प्रारम्भ भेल जइमे लगभग 2 दर्जनसँ बेसी कवि लोकनि अपन-अपन नूतन कविताक पाठ केलनि जे ऐ तरहेँ भेल-
अवकाश प्राप्त शिक्षक- श्री दुखन प्रसाद यादव- गरीबी, गणतंत्र, हमर भारत छै, श्री नंदविलास राय- मानवता, शिक्षित बेरोजगार, लक्ष्मी दास- लौटिया, अखिलेश कुमार मण्डल- जिनगी, रामविलास साहु- प्रेमक भूखल, माघक जाड़, हमर गाम घर, उमेश मण्डल- आगाँ अबै जाउ, आत्म विश्वास, अढ़ाइ हाथ, प्रो. उपेन्द्र नारायाण साह- छी कनी, प्रो. कपिलेश्वर साह- गामक घटक, श्री विरेन्द्र कुमार यादव- मारल बुइध, श्री हेमनारायण साह- व्यथा, श्री कुसुम लाल मंडल- ठाढ़ी, श्री राजदेव मंडल- कामना, श्री अच्छेलाल शास्त्री- हवा बहैत अछि सन-सन-सन, श्री जगदीश प्रसाद मण्डल- किछु सिखू किछु करू, उमेश पासवान- रगड़ा, संजीव कुमार शमा- भेल छने अन्हार, गप मजगर कह, प्रो. रमेश कुमार मंडल- आत्म-हत्या, अहिना श्री आशीष कुमार सिंह, श्री अमरनाथ यादव, संजय कुमार सिंह, सोनेलाल यादव, रामप्रवेश मंडल, राधाकान्त मंडल आदि।
ऐ अवसरपर लौकही थानाध्यक्ष श्री राज किशोर बैठा, श्री गुप्ता प्रसाद सिंह, एस. आइ. लौकही, मधुबनी, छिन्नमस्तिका एफ.एम, राजविराज, नेपालसँ आएल प्रमोद प्रियदर्शी, भूतपूर्व सरपंच श्री रामनारायण यादव, शिक्षक श्री सत्य नारायण मण्डल, डंगराहा पंचायतक भूतपूर्व मुखिया श्री रामप्रीत मंडल जीक संग-संग लगभग पाँच सएसँ ऊपर लोक समारोहमे भाग लेलनि।
‘विदेह’ मैथिली पोथी प्रदर्शनीसँ ग्रामीण सभमे काफी हर्ष देखबामे आएल।
समाचार- पूनम मण्डल
सदस्यता लें टिप्पणियाँ भेजें (Atom)


text:
दाल मखानी
दाल मखानी एक लोकप्रिय व्यञ्जन छी जे भारतीय उपमहाद्वीपक पञ्जाब, भारतसँ उत्पति भेल अछि । दाल मखानीमे मुख्य रूपसँ उड़द दाल, राजमा, मक्खन आ क्रीम प्रयोग कएल जाइत अछि ।
इतिहास[सम्पादन करी]
दाल मखानीक प्रयोग भारतीय उपमहाद्वीपमे मुख्य भोजनक रूपमे कएल जाइत अछि । ई सम्पूर्ण भारतमे तब लोकप्रिय भेल जब भारत आ पाकिस्तानक क्षेत्रक बटवारा भेल आ पञ्जाबी भारतीयसभ उत्तर भारतमे बसाई केलक ।[१] भारतसँ होइत होइत ई व्यञ्जन अन्तर्राष्ट्रिय जगतमे लोकप्रिय भेल अछि ।
सन्दर्भ सामग्रीसभ[सम्पादन करी]
- ↑ Prashant Bharadwat; Asim Khwaja; Atif Mian (३० अगस्त २००८), "The Big March: Migratory Flows After the Partition of India" (Article), Economic and Policy Weekly, पृ: 39–49, अन्तिम पहुँच २९ अप्रैल २०१२।


text:
कहुजि-बिएगा राष्ट्रिय निकुञ्ज
कहुजि-बिएगा राष्ट्रिय निकुञ्ज प्रजातान्त्रिक गणतन्त्र कंगोक विश्व सम्पदा क्षेत्र छी । ई क्षेत्र युनेस्कोद्वारा सन १९८० मे विश्व सम्पदा क्षेत्र घोषणा केने छल ।
अबु सिम्बेल सँ फिले धरि तक नुबियान धरोहर
अबु सिम्बेल सँग फिले धरि तक नुबियान धरोहर इजिप्ट स्थित आबुसनमे रहल एक ऐतिहासिक स्थल छी । ई क्षेत्र सन १९७९ मे युनेस्को विश्व सम्पदा क्षेत्र घोषणा केनेए छल ।
सानटिएगो दे क्युबा
स्यान पेद्रो दे ला रोका क्यासल, सानटिएगो दे क्युबा क्युबाक विश्व सम्पदा क्षेत्र छी । ई क्षेत्रके युनेस्को सन १९९७ मे विश्व सम्पदा क्षेत्र घोषणा केने छल ।
सलोङ्गा राष्ट्रिय निकुञ्ज
सलोङ्गा राष्ट्रिय निकुञ्ज प्रजातान्त्रिक गणतन्त्र कंगो को विश्व सम्पदा क्षेत्र छी । ई क्षेत्रके युनेस्को सन १९८४ मे विश्व सम्पदा क्षेत्र घोषणा कएल गेछल ।
अलेज्यान्द्रो दे हुम्बोल्त राष्ट्रिय निकुञ्ज
अलेज्यान्द्रो दे हुम्बोल्त राष्ट्रिय निकुञ्ज क्युबाक विश्व सम्पदा क्षेत्र छी । ई क्षेत्के युनेस्को सन २००१ मे विश्व सम्पदा क्षेत्र घोषणा केने छल । ई राष्ट्रिय निकुञ्ज क्युबाक गुयान्टानमोमे रहल अछि |
इसिमङ्गालिसो सिमसार क्षेत्र निकुञ्ज
इसिमङ्गालिसो सिमसार क्षेत्र निकुञ्ज दक्षिण अफ्रिकाक युनेस्को विश्व सम्पदा क्षेत्र छी । ई क्षेत्र दक्षिण अफ्रिकाक पूर्वी तट क्वाझुलु-नटालमे अवस्थित अछि जे डरबनसँ २७५ किलोमिटर उत्तरमे अछि । ई ३,२८० वर्ग किलोमिटरमे फैलल अछि ।
दक्षिण-पूर्व क्युबाक पहिल कफी बगानक सांस्कृतिक परिदृश्य
दक्षिण-पूर्व क्युबाक पहिल कफी बगानक सांस्कृतिक परिदृश्य क्युबाक विश्व सम्पदा क्षेत्र छी । ई क्षेत्रके युनेस्को सन २००० मे विश्व सम्पदा क्षेत्र घोषणा कएल गेछल । ई क्युबाक सानटिएगोमे अवस्थित अछि |
बन चियाङ पुरातात्विक क्षेत्र
बन चियाङ पुरातात्विक क्षेत्र एक पुरातत्व बिज्ञान क्षेत्र छी जे नोङ हान जिला, उदोन थानी प्रान्त, थाईल्याण्डमा स्थित अछि। ई ११९२ सँ युनेस्को विश्व सम्पदा क्षेत्र सूचीमे सूचीकृत रहल अछि ।
व्रेडेफोर्ट गजुर
Satellite image of Vredefort crater from Google Maps Deep Impact – The Vredefort Dome Earth Impact Database Impact Cratering: an overview of Mineralogical and Geochemical aspects – University of Vienna google earth 3d.KMZ of 25 largest craters re ...
पोर्टो प्रिन्सिस भूमिगत नदी राष्ट्रिय निकुञ्ज
पोर्टो प्रिन्सिस भूमिगत नदी राष्ट्रिय निकुञ्ज या पोर्टो प्रिन्सिस भूमिगत नदी फिलिपिन्सक पोर्टो प्रिन्सेस नजिक पलवानमे अवस्थित संरक्षित क्षेत्र छी। ई युनेस्कोक विश्व सम्पदा सूचीमे सूचीकृत अछि।
सपना
सपना एकटा एहन दृष्य अछि जे कोनो भी मानव सुतल अवस्थामे देखैत अछि। सपना एकटा कल्पना मात्र अछि अकरा दैनिक जीवन स कोनो सम्बन्ध नै होइत अछि। राइत मे देखल गेल सपना कोनो भी व्यक्ति के दिन मे निक स याद नै रहैत अछि। मानल जाइत छि कि हरेक व्यक्ति के शरीर मे ...
स्वाइन फ्लू
स्वाइन फ्लू एक खतरनाक भाइरस छी जे सुगरक कारण फैलैत अछी। सबसँ पहिले एकर संक्रमण मेक्सिकोक वेराक्रूज ईलाकाक सुगर फार्ममे सबसँ पहिले देखल गेल छल। एकरा कतौ-कतौ सुगर ज्वरो सेहोत कहैत अछी आर ई रोग फैलावेल मुख्यतया ४ प्रकारक भाइरससभ जिम्मेवार होएत अछी। ...
अन्तर्राष्ट्रिय प्रमाणिक समय
अन्तर्राष्ट्रिय प्रमाणिक समय या यू.टी.सी. संसारके मानक समय क्षेत्र अछि । इन्टरनेटमे समय बहुतरास अन्तर्राष्ट्रिय प्रमाणिक समयके रूपमे देखाबैत अछि । सब ल्याटिन लिपिमे लिखल भाषामे अन्तर्राष्ट्रिय प्रमाणिक समयके छोटकरी मे भेलके अन्तर्राष्ट्रिय दूर-सम ...
तितली
तितली कीरा वर्गके साधारण रूपसे हरेक ठाममे पाबैं वाला प्राणी छि। यी बहुत सुन्दर आर आकॅषक होइत् अछि। विश्वमे ८ हजार प्रकारके तितली पाबैं अछि और विश्वमे नैपाबैं वाला ८ प्रकारके पुतली नेपालमे पाबैं अछि। नेपालमे मात्र पाबैं वाला तितली पोन्टिया शेपाॅ छि।
पेयपदार्थ
पेयपदार्थ विशेषत मानव उपभोगके लेल बनाबल गेएल एक प्रकारके तरल पदार्थ छी । पेयपदार्थ बहुत प्रकारके होईछि । एकरा सादा पानी, अल्कोहल, अल्कोहल रहित पेय पदार्थ, फलफूल या सब्जीके रस, गरम पेय पदार्थ आदि जेना समूहमे विभाजन कर सकै छि।
मोहन भारद्वाज
मोहन भारद्वाज 1943- गाम- नवानी, जिला- मधुबनी । मैथिलीक प्रखर समालोचक।२००७ ई श्री आनन्द मोहन झा, भारद्वाज, नवानी, मधुबनी;यात्री-चेतना पुरस्कार। प्रबोध सम्मान 2008 सँ सम्मानित।
कुमार मनोज कश्यप
कुमार मनोज कश्यप जन्म मधुबनी जिलांतर्गत सलेमपुर गाम मे। बाल्य काले सँ लेखन मे आभरुचि। कैक गोट रचना आकाशवानी सँ प्रसारित आ विभिन्न पत्र-पत्रिका मे प्रकाशित। सम्प्रति केंद्रीय सचिवालय मे अनुभाग आधकारी पद पर पदस्थापित।
स्तनपान
स्तनपान माता शिशुक जन्म देलाक बाद अपन स्तन सँ निकलऽ वाला प्राकृतिक दूध चुसबै वाला क्रिया छी । गर्भधारणक प्रक्रियासाथे माताक स्तनमे दूध निर्माण होमए लगैत अछि । माताक गर्भ सँ बच्चा भेलाक बाद पहिल दूध बच्चाक लेल अमृत समान होएत अछि, ई दुध बच्चाकें बह ...
दक्षिण अमेरिका
दक्षिण अमेरिका उत्तर अमेरिका महादेशके दक्षिणमा मे अछि। पनामा नहरसे ई दुनु महादेशके अलग होई छी । एकर पश्चिममे पेसिफिक सागर अछि आर पूर्वमे अटलांटिक सागर अछि ।
पोखरि
पोखरि जलासयक कहल जाइत अछि । ई प्राकृतिक वा कृतिम दुनू भऽ सकैत अछि जे तालसँ छोट होइत अछि । प्राचिनकालमे पोखरिक उपयोग पानि पिबके लेल सेहो कएल जाइत छल । पोखैर ग्यामालके नहाबके लेल, खेत बारीमे पाइन पटाबैके लेल, कपरा खिचके लेल उप्योग होइत अछि । ओना बह ...
केशरमहल
केशरमहल काठमाडौंमे अवस्थित एक प्राचीन कलात्मक भवन अछि। ई राणा कमाण्डर केशर सम्शेर निर्माण केने छल। केशरमहल भित्र अवस्थित स्वप्न बगैंचा पर्यटकीय केन्द्र तथा प्राकृतिक सङ्ग्राहलयक रूपमे सेहो परिचित अछि ।
दक्षिणकाली भगवती
दक्षिणकाली मन्दिर राजधानी काठमाडौंसँ दक्षिण भेगमे करिब १७ किमिको दुरीमे रहल अछि । ई कालीदेवीक मन्दिर अछि। ई मन्दिर राजा प्रताप मल्लद्वारा निर्माण कएल गेछल । ई फर्पिङक मुटुस्थित ऐतिहासिक महत्त्वसँ भरिपूर्ण मन्दिर छी। चारो हरियाली सजिएल ई मन्दिर दु ...
संगम (पत्रिका)
सङ्गम एकटा नेपाली भाषाक पत्रिका छी । ई पत्रिकाकें सम्पादनक काम सम्पादक मण्डलद्वारा कएल जाएत अछि । ई पत्रिकाक प्रकाशन "मित्र पुस्तकालय" ललितपुरमे अछि । प्रकाशन ललितपुर महापालमे पाक्षिक रूपसँ होएत अछि । ई पत्रिकाक पहिल प्रति प्रकाशन वि.स.२०१७ वैशाख ...
गिब्राल्टारक चट्टान
गिब्राल्टारक चट्टान ; स्पेनिस: Peñón de Gibraltar) युरोपक उत्तरपूर्वमे रहल गिब्राल्टारमे अवस्थित लाईमस्टोनक ढिक्का छी ।
जस्टिनियन कऽ प्लेग
जस्टिनियन कऽ प्लेग एकटा महामारी छल जे बीजान्टिन साम्राज्य आओर विशेष रूपसँ एकर राजधानी, कन्स्टेन्टिनोपल, साथ ही सेसानियन साम्राज्य आओर पूरे भूमध्य सागर के आसपास के बन्दरगाह शहरसभ के पीडीत केनए छल। व्यापारीक जहाजसभ मूस के शरण देलक जे फ्लिज के अपना ...
गुलाबी ताल
Canadas Capital Pink Lake in Gatineau Parks photo gallery Pink Lake on Photobase first several images Pink Lake, an Important Paleoclimatic Record
चाँदी
चाँदी एक धातु छी जेकर ल्याटिनममे - चिन्ह Ag रहल अछि । एकरा आर्जेन्टम वा छोटकरीमे "Ag" सेहो लिखल जाइत अछि। ई एक रासायनिक तत्व छी । एकर परमाणु संख्या ४७ छी ।
हिमनदी
हिम नदी पृथ्वी कऽ सतह पर विशाल आकार कऽ गतिशील बर्फराशि कऽ कहैत अछि जे अपन भार कऽ कारण पर्वतीय ढालो कऽ अनुसरण करैत नीचा कऽ ओर प्रवाहमान होइत अछि।
भौगोलिक निर्देशाङ्क प्रणाली
भौगोलिक निर्देशाङ्क प्रणाली संख्या या अक्षरक प्रयोग करि पृथ्वीक हरेक स्थानक निर्दिष्ट करए बाला निर्देशाङ्क प्रणाली छी । एहि में दुई वा तीन संख्याके प्रतिनिधित्व होएत अछि । जहि में एक ठार अवस्थिति, उचाई आर तेसर स्थिति प्रतिनिधित्व करएत अछि ।
देवेन्द्र झा
देवेन्द्र झा १९४३- गाम- चानपुरा मधुबनी, कृति- विद्यापतिक श्रृंगारिक पदक काव्यशास्त्रीय अध्ययन, लालदास, सुधाकर झा "शास्त्री", अनुभव, बदलि जाइछ घरे टा।
इजरायल सङ्ग्रहालय
इजरायल संग्रहालय इजरायल राष्ट्रिय संग्रहालय छी। ई यरूशलेम मे अछि। बाइबल संग्रहालय मुलुकमे, ई इस्राएलक कऽ पुरातत्व लेल राष्ट्रिय परिसर नजदिक राममे एक पहाडमे अछि १९६५ मे स्थापित भेछल ।
म्यानचेस्टर
म्यानचेस्टर इंग्ल्याण्ड के ग्रेटर म्यानचेस्टर क्षेत्र में एक नगर आर महानगरीय बोरो छी । सन् १८५३ में एकरा नगरक दर्जा देल गेछल । सन् २००७ में एतए के कुल जनसंख्या ४,५८,१०० छल जबकी ग्रेटर म्यानचेस्टर महानगरीय क्षेत्रक कुल जनसंख्या २५,६२,२०० रहल छल।
सौर्य ऊर्जा
सौर्य ऊर्जा ओ उर्जा अछि जे सीधा सूर्य सँ प्राप्त कएल जाति छै । सौर्य ऊर्जा हर मौसम एवं जलवायुक परिवर्तन करति अछि । अही धरतीपर सभ प्रकारक जीवन आर जीव-जन्तु) सभक सहारा अछि ।
रोग
रोग मतलब सजीव प्राणीसभ शरीरमे देखल जाए वाला असामान्य अवस्थाक बुझैत जाएत अछी। विभिन्न दृश्य तथा अदृश्य किराहसभ आर किटाणुसभक आक्रमणसँ सजीव वस्तुसभक असर पुगावैत अछी। रोगसभक निम्न प्रकार वर्गीकरण करल जा सकैत अछी।
किबोर्ड
किबोर्ड अथवा कुञ्जीपाटी एक महत्वपुर्ण उपकरण छी जेकर प्रयोग कम्प्युटरम अक्षर तथा अङ्कसभ पठावैत अछि । ई कम्प्युटरक एक प्रमुख इनपुट उपकरण छी । किबोर्ड बहत प्रकारक होएत अछि। सबसँ पहिल चलनम रहल कोबोर्डको डिजाइन QWERTY छी ।
सूचना प्रविधि
सूचना प्रविधि मतलब ध्वनि, तस्बीर, अक्षर या अंकके रूपमे सूचनासभक विद्युतीय यन्त्रसभ, कम्प्युटर या दुरसञ्चार प्रविधिक प्रयोग कैरक भण्डारण, सम्पादन, सम्प्रेषण, संग्रह र प्रवाहक कहलजायछी। यी लाेगके जीवनमे बडका भूमिकाक निर्वाह है छयि।
मानसिक रोग
लोग तथा पशुसभक दिमागी संतुलन बिगैर अथवा मानसिक असन्तुलनक कारण देखल जाएवाला विभिन्न रोगसभक मानसिक रोग कहैत अछी। लोग तथा पशुसभक मानसिक स्थिति बिगारै वाला रोगसभ बहुत प्रकारक अछी। मानसिक स्थिति खराब अथवा कमजोर भेला पर कतेक लोग तथा पशुसभ पागल सेहो होए ...
अन्तर्राष्ट्रिय श्रम सङ्गठन
अन्तराष्ट्रिय श्रम सङ्गठन संयुक्त राष्ट्र सङ्गठनक एक विशिष्ट संस्था छी । एकर स्थापना सन् १९१९ मे भेछल । एकर मुख्य कार्यालय स्विट्जरल्याण्डक जेनेभामे अछि । हाल एकर सदस्य राष्ट्रसभक सङ्ख्या १८७ पहुचल अछि ।
अदालत
अदालत कऽ तात्पर्य सामान्यतः ओ स्थानसं अछि जहिठाम पर न्याय प्रशासनक कार्य होइत अछि, लेकिन बोलचालक भाषामे अदालत कऽ कचहरी सेहो कहल जाइत अछि।
मूल अधिकार
मूल अधिकार या मौलिक अधिकार ओ अधिकार छी जे लोगसभके जीवनक लेल अति-आवश्यक या मौलिक समझल जाइत अछि ओ अधिकारकें मूल अधिकार कहल जाइत अछि । प्रत्येक देशके लिखित अथवा अलिखित संविधानमे नागरिकके मूल अधिकारक मान्यता देल गेल अछि । ई मूल अधिकार नागरिकक निश्चात ...
मानवाधिकार
मानव अधिकार ई एहन अधिकार छी, जे सब मानवके केबल मानवके मिल्बाक चाहिँ । ई अधिकारसभ विश्वरुपेन अछि । मानव जाइत, धरम, सम्प्रदा, राष्ट्रियता, उमेर, लिङ्ग, राजनैतिक विचार, ज्ञान, अपाङ्गता, लैङ्गिक झुकाव, लैङ्गिक परिचय, आदि जेक्यों भिहो फरक नईपरैछि । हर ...
जनसङ्ख्या अनुसार देश तथा शासित क्षेत्रसभक सूची
ई जनसङ्ख्या अनुसार देश तथा शासित क्षेत्रसभक सूची छी। एहिमे सार्वभौम राज्य, बसोबास भेल शासित क्षेत्र आ, किछ अवस्थामे, सार्वभौम राष्ट्रसभक शासित क्षेत्रसभकेँ देशसभ समावेश अछि। एहि सूचीमे संयुक्त अधिराज्यकेँ एकल देशक रूपमे लेल गेल अछि तँ नेदरल्यान्ड ...
इन्द्र सरोवर
इन्द्र सरोवर नेपालक सबसँ पैग मानव निर्मित पोखरि छी । ई नेपालक नारायणी अञ्चलक मकवानपुर जिलाक कुलेखानी गाममे अवस्थित अछि । ई कुलेखानी जलविद्युत आयोजनाक लेल निर्माण कएल गेल जलाशय छी ।


text:
सङ्खुवासभा जिला
सङ्खुवासभा जिला नेपालके एकटा जिला अछि । सङ्खुवासभा नेपालक पूर्वाञ्चल विकास क्षेत्रक कोशी अञ्चलमे अवस्थित हिमाली भेगक एक दुर्गम जिला छी। ई जिला पूर्वमे ताप्लेजुङ आ तेह्रथुम, पश्चिममे सोलुखुम्बू आ भोजपुर जिला, उत्तरमे चीनक तिब्बत आ दक्षिणमे तेह्रथुम आ धनकुटा जिलाक चौबन्दीमे रहल अछि। ई नेपालक कुल क्षेत्रफलक २.३६%, पूर्वाञ्चल विकास क्षेत्रक १२.१९% आ कोशी अञ्चलक ३५.६८% भू-भाग ओगटने अछि। समुन्द्री सतहसँ ४५७ मिटर (संसारक सभसँ छोटका अरुण उपत्यका) सँ विश्वक पाँचम उंच हिमशिखर मकालु ८४६३ मिटरधरिक उचाईमे रहल ई जिला २७ डिग्री ६' उत्तरसँ २७ डिग्री ५५' उत्तरी अक्षांशधरि आ ८६ डिग्री ५७' पर्वसँ ८७ डिग्री ४०' पूर्वी देशान्तरधरि फैलल अछि। उत्तरतर्फ चौडा भागमे मनोरम हिमाली श्रृंखलासभसँ सजल ई जिलाक दक्षिणतर्फ साँगुरल गेल भागमे बसोबासयुक्त पहाडी भूभाग रहल अछि। ई जिलाक आर्थिक श्रोत कृषिमे निर्भर रहल अछि। आर्थिकरूपसँ सक्रिय जनसंख्या ६०.७३% होएतो ओकर ७७.६२% कृषिमे आ २२.३८% गैरकृषि पेशामे निर्भर अछि।
जिलागत निर्वाचन क्षेत्र अन्तर्गत सङ्खुवासभा जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सङ्खुवासभा जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
एहो सभ देखु[सम्पादन करी]
बाह्य जडीसभ[सम्पादन करी]